open-index/open-wikipedia-markdown huggingface dataset:
കേരളസംസ്ഥാന ചലച്ചിത്രപുരസ്കാരം 1981

അടൂർ ഗോപാലകൃഷ്ണൻ സംവിധാനം ചെയ്ത ***എലിപ്പത്തായം*** ആണ് 1981ലെ മികച്ച ചല‍ച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയത്.. 'പോക്കുവെയിൽ' എന്ന ചിത്രം സംവിധാനം ചെയ്ത **ജി അരവിന്ദൻ** ആയിരുന്നു മികച്ച സംവിധായകനായി തെരഞ്ഞെടുക്കപ്പെട്ടത്. വിവിധ ചിത്രങ്ങളിലെ അഭിനയമികവിന് **നെടുമുടി വേണു** മികച്ച നടനായും 'വേനൽ' എന്ന ചിത്രത്തിലെ അഭിനയത്തിനു **[[ജലജ]]** മികച്ച നടിയായും തെരഞ്ഞെടുക്കപ്പെട്ടു.

## അവലംബം


വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 1982

1982ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം, ഭരതൻ സംവിധാനം ചെയ്ത ***മർമ്മരം***, കെ. ജി. ജോർജ്ജ് സംവിധാനം ചെയ്ത ***യവനിക*** എന്നീ ചിത്രങ്ങൾ പങ്കിട്ടു. 'മർമ്മരം', 'ഓർമയ്ക്കായ്' എന്നീ ചിത്രങ്ങളിലൂടെ **ഭരതൻ** മികച്ച സംവിധായകനായി തെരഞ്ഞെടുക്കപ്പെട്ടു. ഓർമയ്ക്കായ് എന്ന ചിത്രത്തിലെ അഭിനയമികവിന് **ഗോപി** മികച്ച നടനായും **മാധവി** മികച്ച നടിയായും തെരഞ്ഞെടുക്കപ്പെട്ടു.
## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
മലംവെട്ടി

പശ്ചിമഘട്ടതദ്ദേശവാസിയായ ഒരു വൃക്ഷമാണ് **മലംവെട്ടി**.. 8 മീറ്ററോളം പൊക്കം വയ്ക്കുന്ന ഈ മരം കേരളത്തിലും കർണ്ണാടകത്തിലും 200 മീറ്റർ വരെ ഉയരമുള്ള നിത്യഹരിതവനങ്ങളിൽ കാണപ്പെടുന്നു. വംശനാശഭീഷണിയുള്ളതാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

* 
* 

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
കേരളസംസ്ഥാന ചലച്ചിത്രപുരസ്കാരം 1983

ഫാസിൽ സംവിധാനം ചെയ്ത ***എന്റെ മാമാട്ടിക്കുട്ടിയമ്മയ്ക്ക്*** ആയിരുന്നു 1983ലെ മികച്ച ചല‍ച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയത്. **ഫാസിൽ** തന്നെയാണ് മികച്ച സംവിധായകനായി തെരഞ്ഞെടുക്കപ്പെട്ടത്. വിവിധ ചിത്രങ്ങളിലെ പ്രകടനത്തിന് **ഗോപി** മികച്ച നടനായും 'രചന' എന്ന ചിത്രത്തിലെ അഭിനയ മികവിലൂടെ **ശ്രീവിദ്യ** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 1984

അടൂർ ഗോപാലകൃഷ്ണൻ സംവിധാനം ചെയ്ത ***മുഖാമുഖം*** ആയിരുന്നു 1984ലെ മികച്ച ചല‍ച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയത്. **അടൂർ ഗോപാലകൃഷ്ണൻ** തന്നെ ആയിരുന്നു മികച്ച സംവിധായകനായും തെരഞ്ഞെടുക്കപ്പെട്ടത്. അടിയൊഴുക്കുകൾ എന്ന ചിത്രത്തിലെ അഭിനയമികവിന് **[[മമ്മൂട്ടി]]** മികച്ച നടനായും വിവിധ ചിത്രങ്ങളിലെ പ്രകടനത്തിലൂടെ സീമ മികച്ച നടിയായും തെരഞ്ഞെടുക്കപ്പെട്ടു.

## അവലംബം


വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 1985

ജി അരവിന്ദൻ സംവിധാനം ചെയ്ത ***ചിദംബരം*** ആയിരുന്നു 1984ലെ മികച്ച ചല‍ച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയത്. **ജി അരവിന്ദൻ)** തന്നെ ആയിരുന്നു മികച്ച സംവിധായകനായും തെരഞ്ഞെടുക്കപ്പെട്ടത്. 'ചിദംബര'ത്തിലെ അഭിനയമികവിന് **ഗോപി** മികച്ച നടനായും 'അനുബന്ധം' എന്ന ചിത്രത്തിലെ അഭിനയത്തിലൂടെ **സീമ** മികച്ച നടിയായും തെരഞ്ഞെടുക്കപ്പെട്ടു.

## അവലംബം


വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
ടി. അബ്ദുൾ റഹ്‌മാൻ

പ്രമുഖനായ ഇന്ത്യൻ ഫുട്ബോൾ കളിക്കാരനായിരുന്നു **ഒളിംപ്യൻ റഹ്മാൻ** എന്നറിയപ്പെട്ടിരുന്ന **ടി. അബ്ദുൾ റഹ്‌മാൻ**(1934 – 15 ഡിസംബർ 2002).1956 മെൽബോൺ ഒളിംപിക്സിൽ ഭാരതത്തിനു വേണ്ടി കളിച്ചു. ഇന്ത്യൻ ഫുട്ബോൾ ടീമിന്റെ പ്രതിരോധ നിരയുടെ നെടുംതൂണായിരുന്നു ഒളിംപ്യൻ അബ്ദു റഹ്മാൻ.  മോഹൻ ബഗാനും രാജസ്ഥാൻ ക്ലബ്ബുമടക്കം പ്രമുഖമായ നിരവധി ക്ലബ്ബുകൾക്കും വേണ്ടിയും കളിച്ചിട്ടുണ്ട്. കൽക്കത്ത ക്ലബ്ബിന്റെ ക്യാപ്റ്റനായിരുന്നു. ഡിഫൻസിൽ കാണിച്ച കരുത്ത് അദ്ദേഹത്തിന്  പ്രശസ്തി നേടിക്കൊടുത്തു. കോഴിക്കോട് കേന്ദ്രീകരിച്ച് യൂനിവേർസൽ സോക്കർ ക്ലബ് എന്ന പേരിൽ ഒരു ഫുട്ബോൾ ക്ലബ്ബ് തുടങ്ങി. റഹ്മാന്റെ സ്മരണക്കായി കോഴിക്കോട് ഒളിംപ്യൻ റഹ്മാൻ മെമ്മോറിയൽ അക്കാദമി ഓഫ് ഫുട്ബാൾ എന്ന സ്ഥാപനം പ്രവർത്തിക്കുന്നുണ്ട്.
## ജീവിതരേഖ
കോഴിക്കോട് പൂവളപ്പിൽ താഴത്തേരിയിൽ ജനിച്ചു. കേരളപ്പിറവിക്കു മുമ്പ് റോവേഴ്സ് കപ്പ് ഫുട് ബോളിൽ ഒപങ്കെടുക്കാൻ മുംബൈയിലേക്ക് പോയ മലബാർ ഇലവനിൽ അബ്ദുറഹിമാൻ അംഗമായിരുന്നു. പിന്നീട് കൽക്കത്ത രാജസ്ഥാൻ ക്ളബ്ബിൽ ചേർന്നു. 1955 ൽ എറണാകുളത്ത് സർവീസസിനെ തോൽപ്പിച്ചു ബംഗാൾ, സന്തോഷ് ട്രോഫി കരസ്ഥമാക്കിയത് ഗോൾ റഹ്‌മാന്റെ പെനാൽട്ടി കിക്കിലൂടെയായിരുന്നു.

പി.എ. ബക്കറിന്റെ ചുവന്ന വിത്തുകൾ എന്നസിനിമയിലെ നായകനായി അഭിനയിച്ചിട്ടുമുണ്ട്.

## പരിശീലകൻ
കൊൽക്കത്തയിൽ നിന്ന് കേരളത്തിലെത്തിയ റഹ്‌മാൻ പരിശീലകനായി കേരള ജൂനിയർ ടീമിനെയും പിന്നീട് പ്രീമിയർ ടയേഴ്സ്, ടൈറ്റാനിയം, കേരള ഇലക്ട്രിസിറ്റി ബോർഡ്, കൊൽക്കത്ത മുഹമ്മദൻസ് സ്പോർടിങ്ങ്, വാസ്കോഗോവ എന്നീ ക്ളബ്ബുകളുടെയും പരിശീലകനായി. സന്തോഷ് ട്രോഫി കരസ്ഥമാക്കിയ കൊച്ചി നാഷണലിൽ കേരളാ ടീമിന്റെ  പരിശീലകനായിരുന്നു.
## അവലംബം

## പുറം കണ്ണികൾ
* 

വർഗ്ഗം:1934-ൽ ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 15-ന് മരിച്ചവർ
വർഗ്ഗം:കേരളത്തിൽ നിന്നുള്ള ഒളിമ്പ്യന്മാർ
വർഗ്ഗം:കേരളത്തിലെ ഫുട്ബോൾ കളിക്കാർ
വർഗ്ഗം:കോഴിക്കോടിൽ നിന്നുമുള്ള രാഷ്ട്രീയപ്രവർത്തകർ
വണക്കമാസം

കത്തോലിക്കാസഭയിൽ പതിനാറാം നൂറ്റാണ്ടു മുതൽ വികസിച്ചു വന്ന ഒരു ഉപാസനാമുറയാണ് **വണക്കമാസം**.  ഏതെങ്കിലും ഒരു പുണ്യവിഷയത്തേയോ വ്യക്തിയേയോ കേന്ദ്രീകരിച്ച്, പഞ്ചാംഗത്തിലെ നിശ്ചിതമായ ഒരു മാസം മുഴുവൻ അനുഷ്ഠിക്കുന്ന പ്രാർത്ഥനയും ഭക്തിമുറകളുമാണിത്. പുരോഹിതന്മാർ പ്രധാനനിർവാഹകരായിരുന്ന മുഖ്യ ആരാധാനാമുറയ്ക്കു സമാന്തരമായി മദ്ധ്യയുഗങ്ങളിൽ രൂപപ്പെട്ട ജനകീയഭക്തിയിൽ നിന്നു വികസിച്ച്, കാലക്രമേണ പ്രചാരവും അംഗീകാരവും നേടിയ ഒരു പ്രസ്ഥാനമാണിത്.
## മാസങ്ങൾ
ഒരോ വണക്കമാസത്തിനും ഒരു പ്രത്യേകമാസം മാറ്റിവയ്ക്കപ്പെട്ടിരിക്കുന്നു. വണക്കമാസങ്ങളിൽ ഏറ്റവും പഴക്കവും പ്രചാരവും ജനകീയസ്വഭാവവുമുള്ളത് മേയ് മാസത്തിൽ നടക്കാറുള്ള മാതാവിന്റെ വണക്കമാസത്തിനാണ്.  ജൂൺ യേശുവിന്റെ തിരുഹൃദയവണക്കത്തിന്റേയും, മാർച്ച് വിശുദ്ധയൗസേപ്പിന്റെ വണക്കത്തിന്റേയും നവംബർ ശുദ്ധീകരണസ്ഥലത്തിലെ ആത്മാക്കളുടെ വണക്കത്തിന്റേയും മാസങ്ങളാണ്.

ഈ ഭക്ത്യഭ്യാസത്തിന്റെ മാസം തിരിച്ചുള്ള ഒരു പട്ടിക താഴെക്കാണുന്നതാണ്:-

## പുസ്തകങ്ങൾ
വണക്കമാസങ്ങളിലെ പ്രാത്ഥനാനുഷ്ഠാനങ്ങളിൽ കുടുംബങ്ങളിലും ദേവാലയങ്ങളിലും ഉപയോഗിക്കാനായി രചിക്കപ്പെട്ടിട്ടുള്ള *വണക്കമാസപ്പുസ്തകങ്ങൾ* കത്തോലിക്കാ ഭക്തിസാഹിത്യത്തിന്റെ ഒരു പ്രധാന ഭാഗമാണ്. മലയാളത്തിൽ ഏറെ പ്രചാരം നേടിയ മാതാവിന്റെ വണക്കമാസപ്പുസ്തകങ്ങളിലൊന്ന് പ്രസിദ്ധ ക്രിസ്തീയലേഖകൻ നിധീരിക്കൽ മാണിക്കത്തനാർ രചിച്ചതാണ്. ഈ പുസ്തകങ്ങളിൽ വണക്കമാസത്തിലേ ഓരോ ദിവസത്തേയും അനുഷ്ഠാനത്തെ സാധാരണ ഈവിധം ക്രമീകരിച്ചിരിക്കുന്നതു കാണാം.

***പ്രബോധനപരമായ വായന** - മാസവണക്കത്തിനു വിഷയമായ പുണ്യവിഷയത്തിന്റെയോ വ്യക്തിയുടേയോ പ്രാധാന്യം എടുത്തുകാട്ടി, അതിനെ കേന്ദ്രീകരിച്ചുള്ള ഭക്തിയുടെ മേന്മയും പ്രയോജനവും വിവരിക്കുന്നതാണ് ഈ വായന.

***ദൃഷ്ടാന്തകഥ** - ചില പുസ്തകങ്ങളിൽ ഈ കഥകൾക്ക് 'പുതുമ' എന്നാണു പേര്.  വണക്കത്തിന്റെ ലക്ഷ്യമായ പുണ്യവിഷയത്തിന്റെ പ്രാധാന്യത്തേയും അതിനെ കേന്ദ്രീകരിച്ചുള്ള ഭക്തിയുടെ പ്രയോജനത്തേയും ഉദാഹരിക്കുന്ന ഏതെങ്കിലും ഒരു അത്ഭുതകഥയാവും മിക്കവാറും ഈ ഭാഗത്ത്.

***ജപം**  - നിശ്ചിതദിവസത്തെ പ്രാർത്ഥനയാണ് ഈ ഭാഗത്ത്. ഇത് കുടുംബാംഗങ്ങൾ എല്ലാവരും ഒരുമിച്ചു ചൊല്ലുന്നു.

***സുകൃതജപം** - മൂന്നുവട്ടം എല്ലാവരും ചേർന്ന് ആവർത്തിക്കാനായി ഒന്നോ രണ്ടോ വാക്യം മാത്രമുള്ള ഒരു ഹ്രസ്വപ്രർത്ഥനയാണിത്.

***സൽകൃത്യം**  - ഭക്ത്യനുഷ്ഠാനത്തിന്റെ ഭാഗമായി അതതു ദിവസങ്ങളിൽ ചെയ്യേണ്ട ഒരു സൽകൃത്യം ഇവിടെ നിർദ്ദേശിക്കപ്പെട്ടിരിക്കും.

## ഗാനങ്ങൾ
വണക്കമാസങ്ങളിലെ പ്രാർത്ഥനകളിൽ ആലപിക്കുന്ന ഒട്ടേറെ ഗാനങ്ങളുണ്ട്.  വണക്കമാസപ്പുസ്തകങ്ങൾക്കൊടുവിൽ അനുബന്ധമായി ഇവ ചേർത്തിരിക്കുന്നതു കാണാം. മേയ് മാസത്തിൽ മാതാവിന്റെ വണക്കമാസപ്രാർത്ഥനയിൽ പാടുന്ന *നല്ലമാതാവേ മരിയേ* എന്ന ഗാനം പ്രസിദ്ധമാണ്. ജൂൺ മാസത്തിലെ യേശുവിന്റെ തിരുഹൃദയവണക്കത്തിൽ *എന്തോ നീ തിരഞ്ഞു വന്നു* എന്ന ഗാനം ആലപിക്കുക പതിവാണ്.

## പുറത്തേക്കുള്ള കണ്ണികൾ
*നല്ല മാതാവേ മരിയേ എന്ന വണക്കമാസഗാനം
*നല്ലമാതാവേ മരിയേ എന്ന ഗാനത്തിന്റെ വരികൾ വിക്കി ഗ്രന്ഥശാലയിൽ
*എന്തോ നീ തിരഞ്ഞു വന്നു എന്ന ഗാനം

## അവലംബം


വർഗ്ഗം:ക്രിസ്ത്യൻ പ്രാർത്ഥനകൾ
റിപ്പേറിയൻ

നദികളുമായി ബന്ധപ്പെട്ടത് എന്നാണ് **റിപ്പേറിയൻ** എന്ന വാക്കിനർത്ഥം. റിപ്പേറിയൻ റൈറ്റ്, റിപ്പേറിയൻ ലാൻഡ്, റിപ്പേറിയൻ സ്റ്റേറ്റ്സ് എന്നൊക്കെ പ്രയോഗങ്ങളുണ്ട്. കർണ്ണാടക, തമിഴ്നാട് എന്നീ സംസ്ഥാനങ്ങൾ തമ്മിലുള്ള നദീജല തർക്കങ്ങൾ, പഞ്ചാബ്, ഹരിയാന, രാജസ്ഥാൻ എന്നീ സംസ്ഥാനങ്ങൾക്കിടയിലുള്ള നദീജല പ്രശ്നങ്ങൾ ഇവ പരാമർശിക്കാൻ റിപ്പേറിയൻ എന്ന വാക്ക് ഉപയുക്തമായിട്ടുണ്ട്.
## അവലംബം

വർഗ്ഗം:നിയമ സംജ്ഞ
എം.എസ്. മണി

ഒരു മലയാളചലച്ചിത്ര സംവിധായകനും ചിത്രസംയോജകനും ആയിരുന്നു  **എം.എസ്. മണി**.  
## ജീവിതരേഖ
1926 നവംബറിൽ മൃത്യുഞ്ജയ അയ്യരുടെയും ബാലാംബാളിന്റെയും പുത്രനായി ജനിച്ചു.  എസ്.എസ്.എൽ.സി. പാസായ മണി 1948-ൽ സിനിമാ രംഗത്തു വന്നു.  ചിത്രസംയോജനത്തിൽ പ്രാവീണ്യം നേടിയ ഇദ്ദേഹം ആദ്യമായി എഡിറ്റ് ചെയ്ത ചിത്രം *ആശാദീപം* ആയിരുന്നു.  *പുതിയ ആകാശം പുതിയ ഭൂമി* എന്ന പടത്തിന്റെ സംവിധാനം നിർവഹിച്ചതോടുകൂടി ഒരു നല്ല സംവിധായകൻ എന്ന പേരും ഇദ്ദേഹം സമ്പാദിച്ചു.  പ്രസിദ്ധ സംവിധായകനും ക്യാമറാമാനുമായിരുന്ന രാമനാഥന്റെ അനന്തരവനായിരുന്നു ഇദ്ദേഹം. 1998-ൽ ഇദ്ദേഹം അന്തരിച്ചു.
## സംവിധാനം ചെയ്ത ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
*ബോളിവുഡ് മൂവീസൈറ്റിൽ നിന്ന്  എം.എസ്. മണി

വർഗ്ഗം:മലയാളചലച്ചിത്രസംവിധായകർ
വർഗ്ഗം:1926-ൽ ജനിച്ചവർ
വർഗ്ഗം:1998-ൽ മരിച്ചവർ
കാഞ്ഞിരം (നക്ഷത്രം)

ബൈബിളിലെ പുതിയനിയമത്തിലെ വെളിപാടുപുസ്തകത്തിൽ പരാമർശിക്കുന്ന ഒരു നക്ഷത്രമോ മാലാഖയോ ആണ് **കാഞ്ഞിരം**. ഗ്രീക്ക് ഭാഷയിൽ അപ്സിന്തിയോൺ (*αψίνθιον*) അല്ലെങ്കിൽ അപ്സിന്തോസ് (*άψινθος*) എന്നാണ് ഇതറിയപ്പെടുന്നത്.
## കാഞ്ഞിരം ബൈബിളിൽ
*ലാ'അനാഹ്* (לענה) എന്ന ഹെബ്രായപദത്തിന്റെ പരിഭാഷയായി കാഞ്ഞിരം എന്ന വാക്ക് പഴയനിയമത്തിൽ പലയിടത്തായി പ്രത്യക്ഷപ്പെടുന്നുണ്ടെങ്കിലും എന്തിന്റെയെങ്കിലും നാമരൂപമായി ഈ വാക്കിന്റെ വ്യക്തമായ പ്രയോഗം പുതിയനിയമത്തിലെ വെളിപാടു പുസ്തകത്തിൽ മാത്രമാണ്: "മൂന്നാമത്തെ ദൂതൻ ഊതി; അപ്പോൾ ദീപം പോലെ ജ്വലിക്കുന്ന ഒരു മഹാ നക്ഷത്രം ആകാശത്തുനിന്നു വീണു; നദികളിൽ മൂന്നിലൊന്നിന്മേലും നീരുറവുകളിന്മേലും ആയിരുന്നു വീണതു. ആ നക്ഷത്രത്തിന്നു കാഞ്ഞിരം എന്നു പേർ; വെള്ളത്തിൽ മൂന്നിലൊന്നു കാഞ്ഞിരംപോലെ ആയി; വെള്ളം കൈപ്പായതിനാൽ മനുഷ്യരിൽ പലരും മരിച്ചുപോയി." (*വെളിപാട് 8:10-11*)
## അവലംബങ്ങൾ

വർഗ്ഗം:ബൈബിളിൽ പരാമർശിക്കുന്ന വസ്തുക്കൾ
മകരന്ദ് ദേശ്പാണ്ഡേ

പ്രമുഖ ചലച്ചിത്ര - നാടക നടനും സംവിധായകനും നിർമ്മാതാവുമാണ് **മകരന്ദ് ദേശ്പാണ്ഡേ**(ജനനം : 6 മാർച്ച് 1966). 
## ജീവിതരേഖ
പതിനാറാം വയസ്സു മുതൽ നാടകവുമായി ബന്ധപ്പെട്ട് പ്രവർത്തിക്കാൻ ആരംഭിച്ചു. നാൽപ്പതോളം മുഴുനീളനാടകങ്ങൾ എഴുതി സംവിധാനംചെയ്തിട്ടുണ്ട്. "അൻശ്" എന്ന പേരിൽ നാടകക്കമ്പനി നടത്തുന്നുണ്ട്.  അഞ്ച് സിനിമകൾ സംവിധാനം ചെയ്തു.  അഞ്ച് ഭാഷകളിലായി നാൽപ്പതോളം സിനിമകളിൽ അഭിനയിച്ചു. "ക്യോംകി സാസ് ഭി കഭി ബഹൂ ധീ" തുടങ്ങിയ ടെലിവിഷൻ സീരിയലുകളിലും അഭിനയിച്ചിട്ടുണ്ട്. 

## അവലംബം


## പുറം കണ്ണികൾ
*Interview 
*

വർഗ്ഗം:1966-ൽ ജനിച്ചവർ
വർഗ്ഗം:മാർച്ച് 6-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മറാഠി ചലച്ചിത്രനടന്മാർ
വർഗ്ഗം:തെലുഗു ചലച്ചിത്രനടന്മാർ
വർഗ്ഗം:ഇന്ത്യൻ ചലച്ചിത്രസംവിധായകർ
ബഞ്ചമിൻ ബ്ലൂം

അമേരിക്കൻ വിദ്യാഭ്യാസ മനഃശാസ്ത്രജ്ഞനാണ് **ബഞ്ചമിൻ സാമുവൽ ബ്ലൂം** (21 ഫെബ്രുവരി 1913 – 13 സെപ്റ്റംബർ 1999). ബ്ലൂമും സഹപ്രവർത്തകരും കൂടി അനേകവർഷങ്ങളായി നടത്തിയ പഠനങ്ങളിലൂടെ വിദ്യാഭ്യാസോദ്ദേശ്യങ്ങളെ ശാസ്ത്രീയമായി അപഗ്രഥിക്കുകയും വിശദീകരിക്കുകയും ചെയ്തിട്ടുണ്ട്. ബ്ലൂമിന്റെ ടാക്സോണമി ഒഫ് എഡ്യൂക്കേഷണൽ ഓബ്ജകറ്റീവ്സ് (Taxonomy of Educational Objectives) ആണ് ഉദ്ദേശ്യാധിഷ്ഠിതബോധനത്തിന് ആധാരമായ മുഖ്യഗ്രന്ഥം.

ഉദ്ദേശ്യങ്ങളെ മൂന്നു മണ്ഡലങ്ങളായിട്ടാണ് ബ്ലൂം തരംതിരിച്ചിരിക്കുന്നുത് .ഇതിനെ ബ്ലൂമിൻറെ വർഗീകരണം എന്നു പറയുന്നു.സംജ്ഞാനാത്മകം (cognitive), വികാരാത്മകം (affective), മനശ്ചാലകം (psychomotor). ഇവയെ ആധാരമാക്കി ഭാരതീയ വിദ്യാഭ്യാസ പ്രവർത്തകർ തിരഞ്ഞെടുത്തിട്ടുള്ള ബോധനോദ്ദേശ്യങ്ങൾ താഴെ പറയുന്നവയാണ്: ജ്ഞാന (knowledge) സമ്പാദനം, ധാരണ (undrstanding) വികസനം, പ്രയോഗസാമർഥ്യ (application) വികസനം, വൈദഗ്ദ്ധ്യ (skill) സമ്പാദനം, അഭിഭാവ (attitude) രൂപവത്കരണം, അഭിരുചി (interest) സംവർധനം. 
## അവലംബം

## അധിക വായനക്ക്
* Bloom, Benjamin S. (1980). *All Our Children Learning*. New York: McGraw-Hill.
* Bloom, Benjamin S. *Taxonomy of Educational Objectives* (1956). Published by Allyn and Bacon, Boston, MA. Copyright (c) 1984 by Pearson Education.
* Bloom, B. S. (ed). (1985). *Developing Talent in Young People*. New York: Ballentine Books.
* Eisner, Eliot W. "Benjamin Bloom: 1913-1999." *Prospects, the quarterly review of comparative education* (Paris, UNESCO: International Bureau of Education), vol. XXX, no. 3, September 2000. Retrieved from http://www.ibe.unesco.org/publications/ThinkersPdf/bloome.pdf  on April 10, 2009.

വർഗ്ഗം:വിദ്യാഭ്യാസ മനഃശാസ്ത്രജ്ഞർ
വർഗ്ഗം:1913-ൽ ജനിച്ചവർ
വർഗ്ഗം:1999-ൽ മരിച്ചവർ
വർഗ്ഗം:അമേരിക്കൻ മന:ശാസ്ത്രജ്ഞർ
അമ്പിളി (ഗായിക)

1970 മുതൽ 2000 വരെ മലയാളത്തിൽ സജീവമായിരുന്ന ഒരു ഗായികയാണ് **അമ്പിളി**. 200 ലധികം ഗാനങ്ങൾ ആലപിച്ചിട്ടുണ്ട്.. ഊഞ്ഞാലാ ഊഞ്ഞാലാ(വീണ്ടും പ്രഭാതം 1973), തേടിവരും കണ്ണുകളിൽ(സ്വാമി അയ്യപ്പൻ 1975), ഏഴു നിലയുള്ള ചായക്കട(ആരവം 1978) തന്നന്നം താന്നന്നം (യാത്ര 1985) എന്നിവ അമ്പിളി ആലപിച്ചിട്ടുള്ള ചില ഗാനങ്ങളിൽ പ്രമുഖമായതാണ്.

## ജീവിതരേഖ
എഴുപതുകളുടെ ആദ്യം ചലച്ചിത്രപിന്നണിഗാനരംഗത്തു് തിളക്കത്തോടെ കടന്നു വന്ന ഗായിക. ശരിയായ പേരു് പത്മജാ തമ്പി. തിരുവനന്തപുരത്താണു് ജനനം. അച്ഛൻ ആർ.സി. തമ്പി. അമ്മ സുകുമാരിയമ്മ. സംഗീതത്തിൽ വളരെ അഭിരുചി ഉണ്ടായിരുന്ന അമ്മ ശ്രീ മലബാർ ഗോപാലൻ നായരുടെ ശിഷ്യ ആയിരുന്നു. ചെറുപ്പത്തിൽ തന്നെ, ഏകദേശം 3 വയസ്സു മുതൽ തന്നെ, പാട്ടിൽ അഭിരുചി പ്രകടിപ്പിച്ചു തുടങ്ങി. അമ്മയാണു് ഏറ്റവും പ്രോത്സാഹിപ്പിച്ചിരുന്നതു്. ആകാശവാണിയിലെ സംഗീതജ്ഞനായിരുന്ന ശ്രീ എസ്. രത്നാകരന്റെ കീഴിൽ ചെറുപ്പം മുതൽ ശാസ്ത്രീയസംഗീതം അഭ്യസിച്ചു തുടങ്ങി. സ്കൂൾ/കോളേജ് യുവജനോത്സവങ്ങളിൽ സജീവ സാന്നിധ്യമായിരുന്നു.
ചലച്ചിത്രരംഗത്തു കടന്നു വരാനായി മാതാപിതാക്കളോടൊപ്പം മദ്രാസിലേക്കു താമസം മാറ്റി. അവിടെ ശ്രീ ദക്ഷിണാമൂർത്തിയുടെ ശിഷ്യയായി. 1970 ൽ ‘ശബരിമല ശ്രീ ധർമ്മശാസ്താ’ എന്ന ചിത്രത്തിൽ ‘കരാഗ്രേ വസതേ’ എന്ന ഗാനമാണു് ആദ്യഗാനം. എങ്കിലും 1972ൽ “ശ്രീ ഗുരുവായൂരപ്പൻ”എന്ന ചിത്രത്തിലെ ‘ഗുരുവായൂരപ്പന്റെ തിരുവമൃതേത്തിനു്’ എന്ന ഗാനത്തിലൂടെയാണു് ശ്രദ്ധിക്കപ്പെട്ടതു്. ചെറിയ കുട്ടികളുടെ സ്വരവുമായി ചേർച്ചയുണ്ടായിരുന്നതിനാൽ ബേബി സുമതിക്കു വേണ്ടി കുറേയേറെ ഗാനങ്ങൾ ആലപിച്ചു. 1973 ൽ ‘വീണ്ടും പ്രഭാത‘ത്തിലെ ‘ഊഞ്ഞാലാ’ എന്ന ഗാനം വളരെ ശ്രദ്ധിക്കപ്പെട്ടു. 1975 ൽ ‘സ്വാമി അയ്യപ്പനു’ വേണ്ടി പാടിയ ‘തേടി വരും കണ്ണുകളിൽ’ എന്ന സൂപ്പർ ഹിറ്റ് ഗാനം സവിശേഷശ്രദ്ധ നേടിക്കൊടുത്തു. തൊണ്ണൂറുകളുടെ ആദ്യം വരെ ചലച്ചിത്രപിന്നണിഗാനരംഗത്തു് സജീവമായിരുന്നു.

റോക് ശൈലിയിലുള്ള ഗാനങ്ങൾ ഇടകലർത്തിയുള്ള ശ്രീമതി അമ്പിളിയുടെ ഗാനമേളകൾ വളരെ പ്രസിദ്ധമായിരുന്നു.

ഇപ്പോൾ താമസം ചെന്നൈയിൽ. ചലച്ചിത്രസംവിധായകനായിരുന്ന ശ്രീ രാജശേഖരനാണു് ഭർത്താവു്. രണ്ടു കുട്ടികൾ. 2009 ൽ സുഹൃത്തു് ശ്രീമതി മായാ മോഹനുമൊത്തു് ‘മായമ്പ് ഗോൾഡൻ മെലഡീസ്’ എന്ന ഗാനമേളസമിതി രൂപീകരിച്ചു് സംഗീതരംഗത്തു് ഇപ്പോഴുംസജീവമായി തുടരുന്നു.
## അവലംബം


വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:വനിതാ കർണ്ണാടകസംഗീതജ്ഞർ
വെൺകുറിഞ്ഞി

പശ്ചിമഘട്ടതദ്ദേശവാസിയായ ഒരു ചെറിയ പൂച്ചെടിയാണ് **വെൺകുറിഞ്ഞി**. . രണ്ടുമീറ്ററോളം ഉയരം വയ്ക്കും. കരിംകുറുന്നി എന്നും അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ
* കൂടുതൽ വിവരങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
മധുരക്കുറിഞ്ഞി

ഇന്ത്യൻ തദ്ദേശവാസിയായ ഒരു കുറ്റിച്ചെടിയാണ് **മധുരക്കുറിഞ്ഞി**.. Pink Barleria എന്ന് അറിയപ്പെടുന്നു. ഒരു മീറ്ററോളം ഉയരം വയ്ക്കും. ദക്ഷിണേന്ത്യയിലെ മിക്ക ഇലപൊഴിക്കും വനങ്ങളിലും കാണാറുണ്ട്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ 

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
പാറേൽ പള്ളി, ചങ്ങനാശ്ശേരി

കോട്ടയം ജില്ലയിലെ ചങ്ങനാശ്ശേരിയിലുള്ള ഒരു ക്രൈസ്തവ ദേവാലയമാണ്  **പാറേൽ പള്ളി** എന്നറിയപ്പെടുന്ന **പാറേൽ സെന്റ്. മേരീസ് പള്ളി**. സീറോ-മലബാർ കത്തോലിക്കാ സഭയുടെ ചങ്ങനാശേരി അതിരൂപതയുടെ കീഴിലുള്ള ഈ പള്ളി മധ്യകേരളത്തിലെ പ്രശസ്ത മരിയൻ തീർത്ഥാടന കേന്ദ്രങ്ങളിലൊന്നാണ്.  
## ചരിത്രം
കന്യകമറിയാമിന്റെ അമലോദ്ഭവം വിശ്വാസസത്യമായി പിയൂസ് ഒൻപതാമൻ മാർപ്പാപ്പ ആഗോള തലത്തിൽ പ്രഖ്യാപിച്ചതിന്റെ സുവർണജൂബിലി സ്മാരകമായി 1904-ലാണ് വാഴൂർ റോഡിൽ പാറേൽ പള്ളി സ്ഥാപിക്കപ്പെടുന്നത്. താൽക്കാലിക ഷെഡിലാണ് ആദ്യം പള്ളി പണി ആരംഭിച്ചത്. അന്നത്തെ ചങ്ങനാശ്ശേരി ആർച്ച് ബിഷപ്പായിരുന്ന മാർ മാത്യു മാക്കീലിന്റെ  നേതൃത്വത്തിൽ വികാരി ജനറൽ മോൺസിഞ്ഞോർ സിറിയക് കണ്ടങ്കരിയാണ് പാറേൽ പള്ളി സ്ഥാപിച്ചത്. പാറയിൽ നിർമ്മിച്ച ദേവാലയമായതു കൊണ്ട് *പാറേൽ പള്ളി* എന്നു പേരു വന്നു.

1972-ൽ ആർച്ച് ബിഷപ്പ് മാർ ആന്റണി പടിയറ പുതിയ ദേവാലയത്തിന് ശിലയിട്ടു. 1974-ൽ അദ്ദേഹം തന്നെ കൂദാശയും നടത്തി. 1977-ൽ മരിയൻ തീർത്ഥാടൻ കേന്ദ്രമായി പ്രഖ്യാപിച്ച ദേവാലയത്തെ 1981-ൽ സ്വതന്ത്ര ഇടവകയാക്കി ഉയർത്തി. 
## തിരുനാളുകൾ
ഡിസംബർ ഏഴ്, എട്ട് തീയതികളിൽ നടക്കുന്ന കന്യകമറിയാമിന്റെ അമലോദ്ഭവ തിരുനാളാണ് ഇവിടുത്തെ പ്രധാന തിരുനാൾ.
## അവലംബം

വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:കോട്ടയം ജില്ലയിലെ ക്രിസ്ത്യൻ പള്ളികൾ
കൽത്താമര

പശ്ചിമഘട്ടതദ്ദേശവാസിയായ ഒരു അലങ്കാരച്ചെടിയാണ് **കൽത്താമര**. . കിഴങ്ങിൽ നിന്നും മുളച്ചാണ് ഈ ചെടി ഉണ്ടാകുന്നത്. ഒരേ വലിപ്പമുള്ള പച്ച ഇലകൾ കാണാൻ മനോഹരമാണ്. പൂക്കൾ വെളുത്തതാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ബിഗോണിയേസീ
വർഗ്ഗം:കേരളത്തിലെ സസ്യജാലം
നഗരമരം

പശ്ചിമഘട്ടതദ്ദേശവാസിയായ  ഒരു മരമാണ് **പന്തട** അഥവാ **നഗരമരം**. .25 മീറ്ററോളം ഉയരം വയ്ക്കും. കേരളത്തിലും തമിഴ്‌നാട്ടിലും കാണുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ലോറേസീ
വർഗ്ഗം:കേരളത്തിലെ സസ്യജാലം
കർക്കടകശൃംഗി

കശുമാവ് ഉൾപ്പെടുന്ന അനാക്കാർഡിയേസീ കുടുംബത്തിലെ അംഗമാണ് **കർക്കടകശൃംഗി** (ശാസ്ത്രീയനാമം: *Pistacia chinensis*). പശ്ചിമ ചൈനയാണ് ഇവയുടെ സ്വദേശം. 20 മീറ്റർ വരെ ഉയർന്നു വളരുന്നു. ഇലകൾക്ക് 20-25 സെ.മീ. നീളമുണ്ടാകും. ഇലകൾ 10-12 വരെ ഇലകളുടെ കൂട്ടമായി കാണുന്നു.

## അവലംബം


വർഗ്ഗം:ചൈനയിലെ മരങ്ങൾ
വർഗ്ഗം:വൃക്ഷങ്ങൾ
വർഗ്ഗം:കേരളത്തിലെ വൃക്ഷങ്ങൾ
വർഗ്ഗം:തായ്വാനിലെ വൃക്ഷങ്ങൾ
ദൗലത് ബെഗ് ഓൾഡി

ലഡാക്കിന് സമീപമുള്ള ഇന്ത്യൻ ഭൂപ്രദേശമാണ് **ദൗലത് ബെഗ് ഓൾഡി**. സമുദ്രനിരപ്പിൽനിന്ന് 16,700 അടി ഉയരത്തിലുള്ള ഈ സ്ഥലത്താണ് ലോകത്തെ ഏറ്റവും ഉയർന്ന വിമാനത്താവളമുള്ളത്. 1962ലെ യുദ്ധകാലത്താണ് ഇന്ത്യ ഇവിടെ വിമാനത്താവളം സ്ഥാപിച്ചത്.
## 2013 ലെ ചൈനീസ് കടന്നു കയറ്റം
2013 ഏപ്രിൽ 15 ന് ലഡാക്കിന് സമീപമുള്ള ദെപ്‌സാങ് താഴ്‌വരയിൽ ഇന്ത്യയുടെ ഭൂഭാഗത്ത് 10 കിലോമീറ്റർ ഉള്ളിൽക്കടന്ന് ചൈന പോസ്റ്റ് സ്ഥാപിച്ചു. ദൗലത് ബെഗ് ഓൾഡിയിലെ ഇന്ത്യയുടെ നിർമിതികൾ നീക്കം ചെയ്യണമെന്നായിരുന്നു ചൈനയുടെ ആവശ്യം.  നേർക്കുനേർ നിലയുറപ്പിച്ചിരുന്ന ഇന്ത്യയുടെയും ചൈനയുടെയും സൈനികർ, ഇരുരാജ്യങ്ങളുടെയും പ്രതിനിധികൾ പങ്കെടുത്ത ഉന്നതതല യോഗത്തിൽ ഉണ്ടായ ധാരണയെ തുടർന്ന് പിന്മാറി. രണ്ട് ചൈനീസ് ഹെലികോപ്റ്ററുകൾ ഇന്ത്യയുടെ ആകാശ മേഖലയിലേക്ക് കടന്നു കയറി, ചൈനീസ് പോസ്റ്റിലെ പട്ടാളക്കാർക്ക് ആഹാരവും മറ്റും എത്തിച്ചിരുന്നു.

## അവലംബം


വർഗ്ഗം:ഇന്ത്യ-ചൈന ബന്ധം
റാൾഫ് (മുയൽ)

ലോകത്തിലെ ഏറ്റവും ഭാരമേറിയ വളർത്തു മുയൽ ആണ് **റാൾഫ്**. ഏകദേശം 25 കിലോ ഭാരം ഉള്ള റാൾഫ് കോണ്ടിനെന്റൽ ജയന്റ് ഇനത്തിൽ പെട്ട മുയലാണ് . ഏറ്റവും ഭാരം ഏറിയ മുയൽ എന്ന ലോക റെക്കോർഡ് (റെക്കോർഡുകളുടെ ഗിന്നസ് പുസ്തകം) റാൾഫന്റെ പേരിൽ ആണ് ഇപ്പോൾ.

## അവലംബം

വർഗ്ഗം:പ്രശസ്തരായ മൃഗങ്ങൾ
വർഗ്ഗം:മുയലുകൾ
കേരളസംസ്ഥാന ചലച്ചിത്രപുരസ്കാരം 1986

1986ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം, ജി അരവിന്ദൻ സംവിധാനം ചെയ്ത ***[[ഒരിടത്ത്]]*** എന്ന ചിത്രത്തിനാണ് ലഭിച്ചതു..  **[[ജി. അരവിന്ദൻ]]** മികച്ച സംവിധായകനായി തെരഞ്ഞെടുക്കപ്പെട്ടു. ***[[ടി.പി. ബാലഗോപാലൻ എം.എ.]]'''' എന്ന ചിത്രത്തിലെ അഭിനയമികവിന് '''[[മോഹൻലാൽ]]''' മികച്ച നടനായും ***നമുക്കു പാർക്കാൻ മുന്തിരിത്തോപ്പുകൾ**'' എന്ന ചിത്രത്തിലെ അഭിനയത്തിനു **ശാരി''' മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
നീലരാജൻ (തുമ്പി)

കേരളത്തിൽ കാണപ്പെടുന്ന തുമ്പികളിൽ ഏറ്റവും വലിപ്പമേറിയത് എന്ന അവകാശപ്പെടുന്ന ഒരു കല്ലൻതുമ്പിയിനമാണ് **നീലരാജൻ** (Blue Darner).  വനാന്തരങ്ങളിലെ നീർച്ചാലുകളിലും തണ്ണീർതടങ്ങളിലെ വെള്ളക്കെട്ടുകളിലും ജലാശയങ്ങളിലുമെല്ലാം ഇവ സാധാരണയായി കാണപ്പെടുന്നു. ആൺതുമ്പിക്ക് ഇളംപച്ചനിറമുള്ള മുഖവും തിളങ്ങുന്ന നീലക്കണ്ണുമാണ്. പെൺതുമ്പിക്ക് ഇളം മഞ്ഞനിറമുള്ള മുഖവും കണ്ണുകളുടെ മുകൾഭാഗം തവിട്ടുനിറവും കീഴ് ഭാഗം മഞ്ഞയുമാണ്. മഴക്കാലം കഴിഞ്ഞുള്ള സമയത്താണ് ഇവയെ കൂടുതലായി കണ്ടുവരുന്നത്. കേരളത്തിൽ ഇവയെ നിരപ്പായ തണ്ണീർതടങ്ങൾ മുതൽ 6000അടി ഉയരമുള്ള മലനിരകളിൽ വരെ കണാൻ സാധിയ്ക്കും. പെൺതുമ്പികൾ ജലാശയതീരത്ത് മുങ്ങിക്കിടക്കുന്ന ജലസസ്യങ്ങളിൽ മുട്ടയിടുന്നു. മുട്ടവിരിഞ്ഞിറങ്ങുന്ന ലാർവ ചെറു ജലജീവികളെ ഭക്ഷിച്ച് വളർന്ന് ജീവിതചക്രത്തിന്റെ ഘട്ടങ്ങൾപൂർത്തിയാക്കി തുമ്പിയായി പറന്നിറങ്ങുന്നു. 

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
പൂളാൻ

ഗോബൈഡേ കുടുംബത്തിൽപ്പെട്ട ഒരു ശുദ്ധജലമത്സ്യമാണ് **പൂളാൻ**(Tank goby). .തവിട്ടുനിറത്തിലുള്ള ഈ മത്സ്യത്തിന്റെ ശരീരത്തിൽ കറുത്ത ചെറിയ കുത്തുകൾ കാണപ്പെടുന്നു. ശരാശരി 40 സെന്റിമീറ്റർ മുതൽ 50 സെന്റീമീറ്റർ വരെ ഇവ നീളം വരുന്നു. മദ്ധ്യരേഖാപ്രദേശങ്ങളിലെ ശുദ്ധജലത്തിൽ ഇവ വസിക്കുന്നു. ഇന്ത്യ തുടങ്ങി ആസ്ത്രേലിയ വരെയുള്ള രാജ്യങ്ങളിലായി ഈ മത്സ്യം വിതരണം ചെയ്യപ്പെട്ടിരിക്കുന്നു. മുട്ടയിട്ടശേഷം ആൺമത്സ്യവും പെൺമത്സ്യവും കാവലായി നിൽക്കുന്നു. ചെറിയ മത്സ്യങ്ങളും അകശേരുകികളുമാണ് ഇവയുടെ പ്രധാന ഭക്ഷണം.

## അവലംബം

വർഗ്ഗം:ശുദ്ധജല മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
ലാവ

അഗ്നിപർവ്വതസ്ഫോടനങ്ങളുടെ ഫലമായി പുറത്തേക്കുവരുന്ന ഉരുകിയ ദ്രാവകമാഗ്മയാണ് **ലാവ** അഥവാ ദ്രവശില. രാസസംയോഗം, വിലീനവാതകങ്ങളുടെ അളവ് എന്നിവയെ ആശ്രയിച്ച് ഇതിന്റെ താപനില 900oC-നും 1,200oC-നും ഇടയ്ക്കായിരിക്കും. സാധാരണയായി 600oC-നും 900oC-നും ഇടയ്ക്കാണ് ലാവ ഖരീഭവിക്കുന്നത്.

വർഗ്ഗം:അഗ്നിപർവ്വതങ്ങൾ
വർഗ്ഗം:അഗ്നിപർവ്വതശാസ്ത്രം
തീണ്ടാപ്പാട്

ചില ജാതിയിൽ ജനിച്ചവർ മറ്റുചില ജാതിക്കാരെ സമീപിക്കുന്നതിനുള്ള പരിധി പണ്ടുകാലത്ത് നിർണ്ണയിക്കപ്പെട്ടിരുന്നു. സമീപത്തുവരുന്നതോ കാഴ്ച്ചയിൽപ്പടുന്നതോ മൂലമുണ്ടാകുന്ന ഇത്തരം അശുദ്ധിയുണ്ടാകുന്നത് **തീണ്ടാപ്പാട്** എന്ന അകലത്തിനുള്ളിൽ അവർണർ പ്രവേശിക്കുമ്പോഴാണെന്നായിരുന്നു ഈ അനാചാരത്തെ പ്രചരിപ്പിച്ചിരുന്നവർ വാദിച്ചിരുന്നത്. 

അടുക്കാൻ പാടില്ല എന്ന് വിശ്വസിക്കപ്പെട്ടിരുന്ന ജാതികളിലുള്ളവർ അടുക്കുന്നതിന് തീണ്ടുക എന്നാണു പറഞ്ഞിരുന്നതെങ്കിൽ തൊടുന്നതിന് തൊടീൽ എന്നാണ് പറഞ്ഞിരുന്നത്. 

## വിശദാംശങ്ങൾ
കേരളവിശേഷനിയമവിവരം എന്ന ഗ്രന്ഥത്തിൽ തീണ്ടൽ ഉള്ളവർ ത്രൈവർണികന്മാരിൽ നിന്ന് (ബ്രാഹ്മണർ, ക്ഷത്രിയർ, വൈശ്യർ എന്നിവർ) എത്ര അകലം പാലിക്കണം എന്ന് വ്യവസ്ഥ ചെയ്യുന്നു. ജാതികൾക്കുള്ളിൽ തന്നെയുള്ള ഉച്ചനീചത്വം കാരണം ഈ അകലം 24 അടി മുതൽ 64 അടി വരെയാണ്. ഇതു സംബന്ധിച്ച വ്യവസ്ഥ ഇതാണ്. 

ഉദാഹരണത്തിന് പുലയൻ അതിൽ ഉയർന്ന ജാതികൾ എന്ന് അവകാശപ്പെട്ടിരുന്ന നമ്പൂതിരിക്കും നായർക്കും  വഴിമാറിക്കൊടുക്കണം എന്നായിരുന്നു വ്യവസ്ഥ. തീണ്ടാപാടു ദൂരെ നിൽക്കേണ്ട ജാതിക്കാരൻ അറിയാതെ അടുത്തുചെന്നാൽ മർദ്ദിക്കപ്പെടുമായിരുന്നു. ഇതിന് മേൽജാതിക്കാർക്ക് അവകാശമുണ്ടായിരുന്നു. മേൽ ജാതിക്കാരനെ തീണ്ടുന്നത് പാപമായിട്ട് കീഴ്ജാതിക്കാരെ വിശ്വസിപ്പിക്കാനും ഈ സമ്പ്രദായത്തിന്റെ പ്രചാരകർക്ക് സാധിച്ചിരുന്നു. 

തീണ്ടപ്പെട്ട ഒരാൾ സ്വജാതിക്കാരനെ സ്പർശിച്ചുകൂടാ എന്നും വ്യവസ്ഥയുണ്ടായിരുന്നു. മേൽജാതിക്കാർ ഒരു പ്രത്യേക ശബ്ദം പുറപ്പെടുവിച്ചുകൊണ്ടാണ് വഴി നടന്നിരുന്നത്, ഇത് തീണ്ടാടുക എന്നാണ് അറിയപ്പെട്ടിരുന്നത്. നായരെ തീണ്ടും വിധം പോകുന്ന അവർണനെ വധിക്കുകയും ചെയ്യുമായിരുന്നു. 

അയിത്തമുള്ള ജാതിക്കാരെ തിരിച്ചറിയുന്നതിനുവേണ്ടി പല മാർഗ്ഗങ്ങളും സ്വീകരിച്ചിരുന്നു. അവർ അരയ്ക്കു മുകളിൽ വസ്ത്രം ധരിക്കാൻ പാടില്ല; ചെരിപ്പ്, കുട, നല്ല വസ്ത്രങ്ങൾ, വിലപിടിച്ച ആഭരണങ്ങൾ എന്നിവ ധരിച്ചുകൂടാ എന്നിങ്ങനെ പല വ്യവസ്ഥകളുമുണ്ടായിരുന്നു.

## അനാചാരത്തിന്റെ അവസാനം
1936 നവംബർ 12-ന് പുറപ്പെടുവിച്ച ക്ഷേത്രപ്രവേശന വിളംബരം അനുസരിച്ച് തിരുവിതാംകൂറിൽ അവർണർക്കും ക്ഷേത്രങ്ങളിൽ പ്രവേശിക്കാനുള്ള അനുമതി ലഭിച്ചു. സ്വതന്ത്ര ഭാരതത്തിലെ ഭരണഘടന പ്രകാരം തീണ്ടൽ നിയമവിരുദ്ധമായി മാറി. 1965-ലെ അൺടച്ചബിലിറ്റി (ഫൈൻസ്) ആക്റ്റ് അയിത്താചാര (കുറ്റങ്ങൾ) ആക്റ്റ് പാസ്സായതോടുകൂടി അയിത്തം ഏതുരൂപത്തിലും ആചരിക്കുന്നത് ഇന്ത്യ മുഴുവൻ കുറ്റകരമായി

## സംസ്കാരത്തിൽ
പണ്ഡിറ്റ് കറുപ്പന്റെ ജാതിക്കുമ്മി, കുമാരനാശാന്റെ ദുരവസ്ഥ എന്നീ കൃതികൾ ഈ അനാചാരത്തെപ്പറ്റി പ്രതിപാദിക്കുന്നവയാണ്.

## ഇതും കാണുക
* അദർശനീയത

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:കേരളചരിത്രം
ഇലക്ട്ര കോംപ്ലക്സ്

നവ-ഫ്രോയ്ഡിയൻ മനഃശാസ്ത്രപ്രകാരം, ഒരു കുട്ടി തന്റെ അമ്മയ്ക്ക് അച്ഛന്റെ മേലുള്ള ഉടമസ്ഥതയോട് സൈക്കോസെക്ഷ്വൽ തലത്തിൽ മത്സരിക്കുന്നതിനെയാണ് **ഇലക്ട്ര കോംപ്ലക്സ്** എന്ന് വിളിക്കുന്നത്. കാൾ ഗുസ്താവ് ജങ് ആണ് ഈ സിദ്ധാന്തം മുന്നോട്ടുവച്ചത്. സൈക്കോസെക്ഷ്വൽ വികാസത്തിൽ ഈ കോംപ്ലക്സ് ഒരു ലൈംഗിക സ്വത്വം രൂപപ്പെടുന്നതിന്റെ ഭാഗമായ പെൺകുട്ടികളുടെ ഫാലിക് ഘ്ട്ടമാണ്. ആൺകുട്ടികളുടെ സമാനമായ ഘട്ടം ഈഡിപ്പസ് കോംപ്ലക്സ് എന്നാണ് അറിയപ്പെടുന്നത്. മൂന്നുമുതൽ ആറുവരെ വയസ്സ് പ്രായത്തിലാണ് (വികാസത്തിലെ മൂന്നാമത്തെ ഘട്ടമായ ഫാലിക് സ്റ്റേജിൽ) ഇത് കാണപ്പെടുന്നത്. 

അഞ്ച് സൈക്കോസെക്ഷ്വൽ വികാസ ഘട്ടങ്ങളുണ്ടെന്നാണ് കണക്കാക്കപ്പെടുന്നത്: 

(i) ഓറൽ ഘട്ടം
(ii) ഏനൽ ഘട്ടം
(iii) ഫാലിക് ഘട്ടം
(iv) ലേറ്റന്റ് ഘട്ടം
(v) ജനൈറ്റൽ ഘട്ടം

പരമ്പരാഗത സൈക്കോ അനാലിറ്റിക് സിദ്ധാന്തമനുസരിച്ച് കുട്ടി സ്വന്തം ലിംഗത്തിൽ പെട്ട രക്ഷിതാവുമായി താദാത്മ്യത്തിലെത്തുന്നതിലൂടെ ഇലക്ട്ര കോംപ്ലക്സും ഈഡിപ്പസ് കോംപ്ലക്സും മാറുകയാണ് ചെയ്യുന്നത്. ഫോയ്ഡ് ആൺകുട്ടികളും പെൺകുട്ടികളും കോംപ്ലക്സുകൾ മറികടക്കുന്നത് വ്യത്യസ്ത മാർഗ്ഗങ്ങളിലൂടെയാണെന്ന സിദ്ധാന്തം മുന്നോട്ടുവച്ചു. പെൺകുട്ടികൾ പെനിസ് എൻവി എന്ന മാർഗ്ഗത്തിലൂടെയും ആൺകുട്ടികൾ കാസ്ട്രേഷൻ വ്യാകുലത എന്നതിലൂടെയുമാണ് കോംപ്ലക്സുകൾ മറികടക്കുന്നത് എന്നായിരുന്നും ഫോയ്ഡ് വാദിച്ചത്. ഫലപ്രദമല്ലാത്ത മറികടക്കലുകൾ ന്യൂറോസിസ്, സ്വവർഗ്ഗലൈംഗികത എന്നിവയിലേയ്ക്ക് നയിക്കും എന്നും ഇദ്ദേഹം വാദിച്ചു. ഇലക്ട്ര ഘട്ടത്തിലോ ഈഡിപ്പൽ ഘട്ടത്തിലോ ഉറച്ചുപോയ സ്ത്രീപുരുഷന്മാരെ ഇണയെ തിരഞ്ഞെടുക്കുന്നതിൽ അച്ഛന്റെയോ അമ്മയുടെയോ പ്രതിരൂപം തേടുന്നതിലൂടെ തിരിച്ചറിയാൻ സാധിക്കും. 

## ഇതും കാണുക
* ഇലക്ട്ര
* ഫെമിനിസവും ഈഡിപ്പസ് കോംപ്ലക്സും
* ജനിതക ലൈംഗികാകർഷണം
* ത്രികോണം (സോഷ്യോളജി)

## അവലംബം

## കൂടുതൽ വായനയ്ക്ക്
* 
* 
* 
* 
* 
* 
* 
*
എല്ല ഫിറ്റ്സ്‌ജെറാൾഡ്

**എല്ല ഫിറ്റ്സ്‌ജെറാൾഡ്** (1917 ഏപ്രിൽ 25 – 1996 ജൂൺ 15) അമേരിക്കയിലെ ജാസ് സംഗീതജ്ഞയായിരുന്നു. എല്ല "ഫസ്റ്റ് ലേഡി ഓഫ് സോങ്ങ്", "ക്വീൻ ഓഫ് ജാസ്", "ലേഡി എല്ല" എന്നീ പേരുകളിലും അറിയപ്പെട്ടിരുന്നു. മൂന്ന് ഒക്റ്റേവുകളായിരുന്നു ഇവരുടെ സ്വരത്തിന്റെ വ്യാപ്തി (ഡി3 മുതൽ ഡി6 വരെ). സ്വരം, ഉച്ചാരണം, ഇൻടൊണേഷൻ സന്ദർഭത്തിനനുസരിച്ച് മാറ്റങ്ങൾ വരുത്താനുള്ള കഴിവ് (സ്കാറ്റ് ഗാനങ്ങളിൽ പ്രത്യേകിച്ച്).

ഇരുപതാം നൂറ്റാണ്ടിലെ പ്രധാനഗാനങ്ങൾ ഉ‌ൾപ്പെട്ട ഗ്രേറ്റ് അമേരിക്കൻ സോങ്ങ്ബുക്കിലെ ഗാനങ്ങൾ എല്ല തന്റേതായ ശൈലിയിൽ പാടുമായിരുന്നു. 59-വർഷത്തിലധികം നീണ്ട പൊതുജീവിതത്തിൽ എല്ലയുടെ 70-ലധികം ആൽബങ്ങളിലെ 4 കോടിയിലധികം കോപ്പികൾ വിറ്റുപോവുകയുണ്ടായി. എല്ലയ്ക്ക് 13 ഗ്രാമി അവാർഡുകളും,  നാഷണൽ മെഡൽ ഓഫ് ആർട്ട്സും പ്രസിഡൻഷ്യൽ മെഡൽ ഓഫ് ഫ്രീഡവും  ലഭിച്ചിട്ടുണ്ട്.

## അവലംബം
 

* 
* 

## കൂടുതൽ വായനയ്ക്ക്

* Nicholson, Stuart. (1996) *Ella Fitzgerald*. Gollancz; ISBN 0-575-40032-3
* Gourse, Leslie. (1998) *The Ella Fitzgerald Companion: Seven Decades of Commentary*. Music Sales Ltd.; ISBN 0-02-864625-8
* Johnson, J. Wilfred. (2001) *Ella Fitzgerald: A Complete Annotated Discography*. McFarland & Co Inc.; ISBN 0-7864-0906-1

## പുറത്തേയ്ക്കുള്ള കണ്ണികൾ

*
*
* 
* Ella Fitzgerald Complete Discography 
* Ella Fitzgerald: Twelve Essential Performances by Stuart Nicholson (Jazz.com ).
* Ella Fitzgerald obituary in the New York Times
* Ella Fitzgerald at the Library of Congress
* Ella Fitzgerald, The Official Ed Sullivan Show Website
* Redsugar's Ella page
* 'Remembering Ella' by Phillip D. Atteberry
* Todd's Ella Fitzgerald Lyrics Page
* Ella Swings Gently, The Ella Fitzgerald Pages 
* New York Times article on Ella's early years
* Listen to Big Band Serenade podcast, episode 6  Includes complete NBC remote broadcast of "Ella Fitzgerald & her Orchestra" from the Roseland Ballroom (or download)

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1917-ൽ ജനിച്ചവർ
വർഗ്ഗം:1996-ൽ മരിച്ചവർ
കൂടംകുളം

തമിഴ്നാട്ടിലെ തിരുനെൽവേലി ജില്ലയിലെ ഒരു നഗരമാണ് **കൂടങ്കുളം**. കന്യാകുമാരിയിൽ നിന്നും 24 കിലോമീറ്ററും നാഗർകോവിലിൽ നിന്ന് 36 കിലോമീറ്ററും അകലെ സ്ഥിതി ചെയ്യുന്നു. തിരുവനന്തപുരത്തു നിന്നും 106 കിലോമീറ്ററാണ് ഇവിടേക്കുള്ള ദൂരം. ഇവിടെ സ്ഥാപിക്കുന്ന ആണവനിലയത്തിനെതിരെ നടക്കുന്ന സമരം പ്രസിദ്ധമാണ്.
## ഇതും കാണുക
* കൂടംകുളം ആണവനിലയം
* കൂടംകുളം സമരം 

വർഗ്ഗം:തമിഴ്നാട്ടിലെ പട്ടണങ്ങൾ
സത്യഭാമ (ചലച്ചിത്രം)

1963-ൽ പുറത്തിറങ്ങിയ മലയാളചലച്ചിത്രമാണ് **സത്യഭാമ**.   സ്യമന്തകം, പാരിജാത പുഷ്പാഹരണം, കൃഷ്ണതുലാഭാരം എന്നീമൂന്നു കഥകൾ ചേർത്ത് സത്യഭാമയുടെ ചരിതം പൂർണമായി ചിത്രീകരിക്കുകയാണ് ഈ ചിത്രത്തിൽ ചെയ്തിരിക്കുന്നത്.  അസ്സോസിയേറ്റഡ് പിക്ചേഴ്സിനു വേണ്ടി ടി.ഇ. വാസുദേവനാണ് ഈ ചിത്രം നിർമിച്ചിരികുന്നത്.

## അഭിനേതാക്കൾ
*പ്രേം നസീർ
*കൊട്ടാരക്കര ശ്രീധരൻ നായർ
*തിക്കുറിശ്ശി സുകുമാരൻ നായർ 
*അടൂർ ഭാസി
*സി.ആർ.കെ. നായർ
*വിജയലക്ഷ്മി
*അംബിക (പഴയകാല നടി) 
*ജൂനിയർ പത്മിനി

## പിന്നണിഗായകർ
*കെ.ജെ. യേശുദാസ്
*കെ.പി. ഉദയഭാനു
*കമുകറ പുരുഷോത്തമൻ
*പി. ലീല
*പി. സുശീല
*എസ്. ജാനകി
*പി.ബി. ശ്രീനിവാസ്
## അണിയറ ശില്പികൾ
*സംഭാഷണം - പൊൻകുന്നം വർക്കി
*ചിത്രസംയോജകൻ - എം.എസ്. മണി
*സംവിധായകൻ ‌- എം.എസ്. മണി
*ഗാനരചന - അഭയദേവ്
*സംഗീതം - വി. ദക്ഷിണാമൂർത്തി
*നൃത്തസംവിധനം - പി.എസ്. ഗോപലകൃഷ്ണൻ
*ഛായാഗ്രഹണം ‌- മെല്ലി ഇറാനി
*കലാസംവിധാനം - പി.ബി.എസ്. മണി
*സ്റ്റുഡിയോ - ഗോൾഡൻ സ്റ്റുഡിയോ (മദ്രാസ്)
*വിതരണം - അസ്സോസിയേറ്റഡ് പിക്ചേഴ്സ്, ഫിലിം ഡിസ്ട്രിബ്യൂട്ടിങ്ങ് കമ്പനി

## അവലംബം

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
വർഗ്ഗം:എം.എസ്. മണി സംവിധാനം ചെയ്ത ചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:അഭയദേവിന്റെ ഗാനങ്ങൾ
വർഗ്ഗം:ദേവ്-ദക്ഷിണാമൂർത്തി ഗാനങ്ങൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
കേരളസംസ്ഥാന ചലച്ചിത്രപുരസ്കാരം 1987

1987ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം, കെ. ആർ. മോഹൻ സംവിധാനം ചെയ്ത ***പുരുഷാർത്ഥം*** എന്ന ചിത്രത്തിനാണ് ലഭിച്ചതു.. ***[[അനന്തരം]]*** എന്ന ചിത്രം സംവിധാനം ചെയ്ത **[[അടൂർ ഗോപാലകൃഷ്ണൻ]]** മികച്ച സംവിധായകനായി തെരഞ്ഞെടുക്കപ്പെട്ടു. ***[[ഒരു മിന്നാമിനുങ്ങിന്റെ നുറുങ്ങുവെട്ടം]]*** എന്ന ചിത്രത്തിലെ അഭിനയമികവിന് **[[നെടുമുടി വേണു]]** മികച്ച നടനായും ***[[എഴുതാപ്പുറങ്ങൾ]]*** എന്ന ചിത്രത്തിലെ അഭിനയത്തിനു **[[സുഹാസിനി]]** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കൗമുദി ടി.വി.

കേരളകൗമുദി ദിനപത്രത്തിന്റെ  ഉടമസ്ഥതയിലുള്ള ഒരു മലയാള ചാനലാണ് **കൗമുദി ടിവി**. തിരുവനന്തപുരത്താണ് ചാനലിന്റെ ആസ്ഥാനം. 2013 മെയ്‌ 05 വൈകിട്ട് ആറരക്ക് കൗമുദി ടെലിവിഷൻ സംപ്രേഷണം ആരംഭിച്ചു.

## പുറം കണ്ണികൾ
# വെബ്സൈറ്റ് 
# ഒഫീഷ്യൽ ഫേസ്ബുക്ക്‌ പേജ്

## സാരഥികൾ
* അസോസിയേറ്റ് എഡിറ്റർ: വി.ശശിധരൻ, എസ്.എസ്. സതീശ്
* ബ്രോഡ്കാസ്റ്റിംഗ് വിഭാഗം മേധാവി: എ.സി റെജിചീഫ്
* ന്യൂസ് എഡിറ്റർ: ആർ.ഗോപീകൃഷ്ണൻ
* ഡെപ്യൂട്ടി എഡിറ്റർ: പി.പി. ജെയിംസ്, എസ്. രാധാകൃഷ്‌ണൻ
* ബ്യൂറോ ചീഫ്: വി.എസ്. രാജേഷ് 	
* രാഷ്ട്രീയ ലേഖകൻ: ബി.വി.പവനൻ 	
* പ്രത്യേകലേഖകൻ: എം.എം.സുബൈർ 	
* പരസ്യവിഭാഗം കോർപ്പറേറ്റ് മാനേജർ: സുധീർകുമാർ 	
* കേരളകൗമുദി നോൺ ജേർണലിസ്റ്റ്സ്‌ അസോസിയേഷൻ പ്രസിഡന്റ്: കെ.എസ്. സാബു 	
* ടെലിറാഡ് കമ്പനി ബ്രാ‌ഞ്ച് മാനേജർ ബിനോയ് 
## അവലംബം

വർഗ്ഗം:മലയാളം ദൃശ്യമാദ്ധ്യമങ്ങൾ
കേരളസംസ്ഥാന ചലച്ചിത്രപുരസ്കാരം 1988

1988ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം,***രവീന്ദ്രൻ*** സംവിധാനം ചെയ്ത ***ഒരേതൂവൽ പക്ഷികൾ*** എന്ന ചിത്രത്തിനാണ് ലഭിച്ചത്.. ***രുക്മിണി*** എന്ന ചിത്രം സംവിധാനം ചെയ്ത ** കെ. പി. കുമാരൻ** മികച്ച സംവിധായകനായി തെരഞ്ഞെടുക്കപ്പെട്ടു. ***പിറവി*** എന്ന ചിത്രത്തിലൂടെ **പ്രേംജി** മികച്ച നടനായും ***രുക്മിണി*** എന്ന ചിത്രത്തിലെ അഭിനയത്തിനു **അഞ്ജു** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 1989

1989ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം,***ശ്രീനിവാസൻ‍*** സംവിധാനം ചെയ്ത ***വടക്കുനോക്കിയന്ത്രം*** എന്ന ചിത്രത്തിനാണ് ലഭിച്ചത്.. ***മൃഗയ*** എന്ന ചിത്രം സംവിധാനം ചെയ്ത ** ഐ. വി. ശശി** മികച്ച സംവിധായകനായി തെരഞ്ഞെടുക്കപ്പെട്ടു. ***ഒരു വടക്കൻവീരഗാഥ, മൃഗയ*** എന്നീ ചിത്രങ്ങളിലൂടെ **മമ്മൂട്ടി** മികച്ച നടനായും ***മഴവിൽക്കാവടി, വർത്തമാനകാലം*** എന്നീ ചിത്രങ്ങളിലെ അഭിനയത്തിനു **ഉർവ്വശി** മികച്ച നടിയായും തെരഞ്ഞെടുക്കപ്പെട്ടു.
## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
ശ്രീനിവാസ് (വിവക്ഷകൾ)

* യു. ശ്രീനിവാസ്
* പി.ബി. ശ്രീനിവാസ്
* ശ്രീനിവാസ്
ഇന്ത്യാ-ചൈന ബന്ധം

ഏഷ്യൻ രാജ്യങ്ങളായ പീപ്പിൾസ്‌ റിപ്പബ്ലിക്ക് ഓഫ്‌ ചൈനയും റിപ്പബ്ലിക്ക് ഓഫ് ഇന്ത്യയും തമ്മിൽ നിലനിൽക്കുന്ന ഉഭയകക്ഷി ബന്ധങ്ങളെ സൂചിപ്പിക്കാനുപയോഗിക്കുന്ന പ്രയോഗമാണ് **ഇന്ത്യാ-ചൈന ബന്ധം**. ഇത് പ്രാചീനകാലത്തു നിന്നേ നിലനിൽക്കുന്നുണ്ടായിരുന്നെങ്കിലും ആധുനിക കാലഗണനയിൽ 1950-ഇൽ തായ്‌വാനിലെ റിപ്പബ്ലിക് ഓഫ് ചൈന ഭരണകൂടത്തെ പിന്തള്ളി ലോകരാജ്യങ്ങൾ പീപ്പിൾസ്‌ റിപ്പബ്ലിക്ക് ഓഫ്‌ ചൈനയെ അംഗീകരിക്കുന്നതു മുതൽ ആരംഭിക്കുന്നു. പീപ്പിൾസ്‌ റിപ്പബ്ലിക്ക് ഓഫ്‌ ചൈനയെ ആദ്യം അംഗീകരിച്ച രാജ്യങ്ങളുടെ കൂട്ടത്തിലാണ് ഇന്ത്യയുടെ സ്ഥാനം.
## അവലംബം

വർഗ്ഗം:ഇന്ത്യ-ചൈന ബന്ധം
വർഗ്ഗം:ഇന്ത്യയുടെ വിദേശനയം
മെല്ലി ഇറാനി

പ്രസിദ്ധ ക്യാമറാമാനായിരുന്ന ആദി ഇറാനിയുടെ പുത്രനായി 1932 ഓഗസ്റ്റ് 5-ന് ബോംബെയിൽ ജനിച്ചു.  ഛായാഗ്രഹണത്തിന്റെ ബാലപാഠങ്ങൾ സ്വപിതാവിൽ നിന്നു തന്നെ അഭ്യസിച്ചു.  1961-ൽ ജ്ഞാനസുന്ദരി എന്ന മലയാള ചിത്രത്തിന്റെ ചിഫ് ക്യാമറാമാനായി പ്രവർത്തിച്ചു.
## പുരസ്കാരം
1971-ലെ മികച്ച ഛായാഗ്രാഹകനുള്ളകേരളസംസ്ഥാന ചലച്ചിത്രപുരസ്കാരം ഇദ്ദേ ഹത്തിനു ലഭിച്ചു.
## ചിത്രങ്ങൾ

## അവലംബം

വർഗ്ഗം:1932-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
ചെറുമണങ്ങ്

കൊഴുവ കുടുംബത്തിൽപ്പെട്ട ഒരു കടൽമത്സ്യമാണ് **ചെറുമണങ്ങ്** (Longjaw thryssa ).  ശരാശരി വലിപ്പം 15സെന്റിമീറ്ററാണെങ്കിലും പരമാവധി 18 സെ.മീ വരെ വലിപ്പമുണ്ടാകും. കവചെള്ള, കവപാള , കാവ ചെളള, കാവ പാള, ചെറു മങ്ങ്, ചെറു മണങ്ങൂ , നെടുമണങ്ങ്, മുള്ളൻമണങ്ങ് തുടങ്ങിയ പേരുകളിലുമറിയപ്പെടുന്നു

## അവലംബം


വർഗ്ഗം:കടൽ മത്സ്യങ്ങൾ
വർഗ്ഗം:കൊഴുവകൾ
നെടുമണങ്ങ്

കൊഴുവ കുടുംബത്തിൽപ്പെട്ട ഒരു കടൽമത്സ്യമാണ് **നെടുമണങ്ങ്** (Oblique-jaw thryssa). . പരമാവധി വളരുന്ന വലിപ്പം 15.5 സെന്റിമീറ്റർ. മണങ്ങ് , മുള്ളൻമണങ്ങ്,ചെറുമണങ്ങ്  എന്നീ പേരിലും അറിയപ്പെടുന്നു.

## അവലംബം
*http://www.fishbase.org/summary/Thryssa-purava.html
*http://www.vetofish.com/poisson/thryssa/purava

വർഗ്ഗം:കൊഴുവകൾ
വർഗ്ഗം:കടൽ മത്സ്യങ്ങൾ
മാർക്കോവ് മാതൃക

ക്രമമില്ലാപ്രക്രിയയിൽ മാർക്കോവ് സവിശേഷത അനുസരിക്കുന്ന പ്രക്രിയ മാതൃകയെ **മാർക്കോവ് മാതൃക** എന്നു പറയുന്നു. ഒരു വ്യൂഹത്തിന്റെ ഭാവി മൂല്യം ആ വ്യൂഹത്തിന്റെ ഇപ്പോഴത്തെ മൂല്യത്തെ മാത്രം ആശ്രയിക്കുകയും വ്യൂഹത്തിന്റെ കഴിഞ്ഞുപോയ മൂല്യങ്ങളെ ആശ്രയിക്കാതിരിക്കുകയും ചെയ്യുന്ന സവിശേഷതയാണ് മാർക്കോവ് സവിശേഷത.

## പ്രധാന മാർക്കോവ് മാതൃകകൾ
### മാർക്കോവ് ചങ്ങല
മാർക്കോവ് സവിശേഷത ഉള്ള ഒരു കൂട്ടം ക്രമമില്ലാത്ത മൂല്യങ്ങളെ മാർക്കോവ്  ചങ്ങല എന്നു പറയുന്നു.അതായത് ഒരു വ്യൂഹത്തിന്റെ ഭാവി മൂല്യം ആ വ്യൂഹത്തിന്റെ ഇപ്പോഴത്തെ മൂല്യത്തെ മാത്രം ആശ്രയിക്കുകയും വ്യൂഹത്തിന്റെ കഴിഞ്ഞുപോയ മൂല്യങ്ങളെയോ വരാൻ പോകുന്ന മൂല്യങ്ങളെയോ ആശ്രയിക്കാതിരിക്കുകയും ചെയ്യുന്നു.
 
  \Pr(X_{n+1}=x|X_1=x_1, X_2=x_2, \ldots, X_n=x_n) = \Pr(X_{n+1}=x|X_n=x_n).\,

### നിഗൂഡ മാർക്കോവ് മാതൃക
### മാർക്കോവ് തീരുമാനിക്കൽ പ്രക്രിയ

## അവലംബം


വർഗ്ഗം:കൃത്രിമബുദ്ധി
ഗ്നൂ ഒക്ടേവ്

പ്രധാനമായും സംഖ്യാപരമായ ഗണിക്കലിന് ഉപയോഗിക്കുന്ന ഒരു പ്രോഗ്രാമിംഗ് ഭാഷയാണ് **ഗ്നൂ ഒക്ടേവ്**. ഇത് ഗ്നൂ പദ്ധതിയുടെ ഭാഗമായിട്ടുള്ള ഒരു സ്വതന്ത്ര സോഫ്റ്റ്‍വെയറാണ്. ഒക്ടേവ് ഇന്റർപ്രട്ടഡായ ഉന്നത തല പ്രോഗ്രാമിംഗ് ഭാഷയാണ്. മാറ്റ് ലാബിന് സമാനമായ ഒരു സ്വതന്ത്ര സോഫ്‌റ്റ്‌വെയറാണ്, അടിസ്ഥാന ഗണിതശാസ്ത്രം ഉപയോഗിച്ച് സംഖ്യാപരമായ പരീക്ഷണങ്ങൾ നടത്താനും വെക്‌ടറുകളും മെട്രിക്‌സുകളും കൈകാര്യം ചെയ്യാനും പ്ലോട്ടിംഗിലൂടെ ഡാറ്റ ദൃശ്യവൽക്കരിക്കാനും അനുവദിക്കുന്നു. ഇത് ഒരു ബാച്ച് ഓറിയൻ്റഡ് ഭാഷയായും ഉപയോഗിക്കാം. ഗ്നു പ്രൊജക്റ്റിൻ്റെ ഭാഗമായി, ഗ്നു ജനറൽ പബ്ലിക് ലൈസൻസിൻ്റെ നിബന്ധനകൾക്ക് കീഴിലുള്ള സ്വതന്ത്ര സോഫ്റ്റ്‌വെയറാണിത്.
## ചരിത്രം
ഏകദേശം 1988 ലാണ് ഈ പദ്ധതി വിഭാവനം ചെയ്തത്.കെമിക്കൽ റിയാക്ടർ ഡിസൈൻ കോഴ്‌സിൻ്റെ കൂട്ടാളിയാകാനാണ് ആദ്യം ഉദ്ദേശിച്ചത്. 1992-ൽ ജോൺ ഡബ്ല്യു. ഈറ്റൺ ആണ് പൂർണ്ണതോതിലുള്ള ഈ സോഫ്റ്റ്വെയർ വികസിപ്പിക്കാനാരംഭിച്ചത്. ആദ്യത്തെ ആൽഫ റിലീസ് 1993 ജനുവരി 4 മുതൽ ആരംഭിക്കുകയും 1994 ഫെബ്രുവരി 17-ന് പതിപ്പ് 1.0 പുറത്തിറങ്ങുകയും ചെയ്തു. പതിപ്പ് 8.4.0 2023 നവംബർ 5-ന് പുറത്തിറങ്ങി.

ഈ സോഫ്റ്റ്വെയറിന്റെ പ്രധാന കോഡ് എഴുതുന്നയാളുടെ മുൻ പ്രൊഫസറായ ഒക്ടേവ് ലെവൻസ്‌പീലിൻ്റെ പേരാണ് ഈ പ്രോഗ്രാമിന് നൽകിയിരിക്കുന്നത്. ലെവൻസ്പീൽ വേഗത്തിലുള്ള ബാക്ക്-ഓഫ്-ദി-എൻവലപ്പ് കണക്കുകൂട്ടലുകൾ നടത്താനുള്ള അദ്ദേഹത്തിന്റെ കഴിവ് വളരെ പ്രശസ്തിയാർജ്ജിച്ചാതാണ്.
## വികസന ചരിത്രം

## പ്രവർത്തനങ്ങൾ
സയൻ്റിഫിക് കംപ്യൂട്ടിംഗിനായി ഡെസ്ക്ടോപ്പുകളിൽ ഉപയോഗിക്കുന്നതിനു പുറമേ, അക്കാദമിയയിലും വ്യവസായത്തിലും ഒക്ടേവ് ഉപയോഗിക്കുന്നു. ഉദാഹരണത്തിന്, സാമൂഹിക സുരക്ഷാ നമ്പറുകൾ ഹാക്കറന്മാർ ഉപയോഗിക്കുവാൻ സാധ്യതയുള്ള വൾനറബിലിറ്റികൾ കണ്ടെത്താൻ പിറ്റ്സ്ബർഗ് സൂപ്പർകമ്പ്യൂട്ടിംഗ് സെൻ്ററിലെ പാരലൽ കമ്പ്യൂട്ടറിൽ ഒക്ടേവ് ഉപയോഗിച്ചു.

ഓപ്പൺസിഎൽ അല്ലെങ്കിൽ ക്യൂഡ(CUDA) ഉപയോഗിച്ച് ത്വരിതപ്പെടുത്തുന്നതിനായി പാരലൽ പ്രോസസ്സിംഗ് നടത്തുന്നതിലേക്കായി ജിപിയുകളുടെ കമ്പ്യൂട്ടേഷണൽ ശക്തി പ്രയോജനപ്പെടുത്തുന്നതിലൂടെയും മാട്രിക്സ് ഓപ്പറേഷനുകളും സങ്കീർണ്ണമായ സംഖ്യാ കണക്കുകൂട്ടലുകളും പോലെയുള്ള ജോലികൾ ഗണ്യമായി വേഗത്തിലാക്കുന്നു. ജിപിയുവിന് അനുയോജ്യമായ കോഡ് എഴുതുന്നതും ജിപിയു ഹാർഡ്‌വെയറുമായി ഇൻ്റർഫേസ് ചെയ്യുന്നതിന് `gpulib` പോലുള്ള നിർദ്ദിഷ്ട ഒക്ടേവ് പാക്കേജുകൾ ഉപയോഗിക്കുന്നതും ഇതിൽ ഉൾപ്പെടുന്നു.
## സാങ്കേതിക വിശദാംശങ്ങൾ
*സി++ സ്റ്റാൻഡേർഡ് ലൈബ്രറി ഉപയോഗിച്ച് സി++-ൽ ഒക്ടേവ് സോഫ്റ്റ് വെയർ തയ്യാറാക്കിയിരിക്കുന്നു.
*ഒക്ടേവ് സ്ക്രിപ്റ്റിംഗ് ഭാഷ എക്സിക്യൂട്ട് ചെയ്യാൻ ഒക്ടേവ് ഒരു ഇൻ്റർപ്രെറ്റർ ഉപയോഗിക്കുന്നു.
*ലോഡ് ചെയ്യാവുന്ന മൊഡ്യൂളുകൾ ഉപയോഗിച്ച് ഒക്ടേവ് വിപുലീകരിക്കാവുന്നതാണ്.

## അവലംബം

വർഗ്ഗം:പ്രോഗ്രാമിങ് ഭാഷകൾ
പല്ലൻകോലി

Strongylura ജീനസ്സിൽ പെട്ട ഒരു സൂചിമത്സ്യം (Needlefish) ആണ് **പല്ലൻകോലി** (Spottail needlefish).. ശരാശരി വലിപ്പം 22 സെ.മീറ്ററാണെങ്കിലും 40 സെമീ വരെ ഈ കടൽമത്സ്യം വളരുന്നു.  ഇന്ത്യോ-പശ്ചിമ പസഫിക്ക് കടൽ പ്രദേശങ്ങളിലാണ് ഇവയെ പ്രധാനമായും കാണപ്പെടുന്നത്. അയകോരകോലി, ഊള, ഐക്കോറ കോലി, കേരൻ, കൊപ്ള, പാമ്പൻ കോലി, മാക്കോളി, മോകോലി തുടങ്ങിയ പേരുകളിൽ പ്രാദേശികമായി അറിയപ്പെടുന്നു.

## അലംബം


വർഗ്ഗം:കടൽ മത്സ്യങ്ങൾ
കാന്തക്കമുക്

പശ്ചിമഘട്ടതദ്ദേശവാസിയായ ഒരുതരം കമുകാണ് കാന്തക്കമുക്. . **കാന്തൾ**, **കാട്ടുകമുക്**, **പാറപ്പാക്ക്**, **വാരക്കമുക്**  എന്നീ പേരുകളിലും ഈ വൃക്ഷം അറിയപ്പെടുന്നു. ആവാസവ്യവസ്ഥയുടെ നാശം മൂലം വംശനാശഭീഷണി നേരിടുന്ന ഒരു സസ്യമാണിത്. 15 മീറ്ററോളം ഉയരം വയ്ക്കും. 1000 മുതൽ 1900 മീറ്റർ വരെ ഉയരമുള്ള മലനിരകളിൽ കാണുന്നു. സംരക്ഷിതപ്രദേശങ്ങളിലും പല സസ്യോദ്യാനങ്ങളിലും വളർത്തിവരുന്നു. ആദിമനിവാസികൾ ഈ മരത്തിന്റെ ഉള്ളിലുള്ള ഭാഗം (കൂമ്പ്) ആഹാരമാക്കാറുണ്ട്. വളരെ വേഗം വളരുന്ന ഒരു വൃക്ഷമാണിത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ
* http://www.palmpedia.net/forum/showthread.php?331-Bentinckia-condapanna-New-Kid-on-the-Block

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ബെന്റിൻകിയ
വർഗ്ഗം:കേരളത്തിലെ സസ്യജാലം
അയക്കൂറ

സ്കോംബെറോമോറിഡേ  (Scomberomoridae) മത്സ്യകുടുംബത്തിൽപ്പെടുന്ന ഒരു സമുദ്രജലമത്സ്യമാണ് **അയക്കൂറ**(Seer fish).  നെയ്മീൻ, ചുംബും  തുടങ്ങിയ പേരിലും അറിയപ്പെടുന്നു.

## വിതരണം
സ്കോംബെറോമോറസ് കൊമെഴ്സൻ (Scomberomorus commercen) എന്നാണിതിന്റെ ശാസ്ത്രീയ നാമം. ഇന്ത്യ, ശ്രീലങ്ക, മ്യാന്മർ, മലയ, ഓസ്ട്രേലിയ, ഫിലിപ്പീൻസ്,  തായ്‌വാൻ, ജപ്പാൻ തുടങ്ങിയ രാജ്യങ്ങൾക്കടുത്തുള്ള സമുദ്രങ്ങളിലാണ് അയക്കൂറ ധാരാളമായുള്ളത്.

## ശാരീരിക പ്രത്യേകതകൾ
സാധാരണമായി 150-200 സെ.മീ. നീളത്തിൽ വളരുന്ന അയക്കൂറയ്ക്ക് 20-25 കി.ഗ്രാം വരെ തൂക്കമുണ്ടായിരിക്കും. അയക്കൂറയുടെ മുതുകുഭാഗത്തിന് കറുപ്പുകലർന്ന നീലനിറവും ഉദരഭാഗത്തിന് വെള്ളിയുടെ നിറവുമാണ്. പാർശ്വഭാഗങ്ങളിൽ വീതികുറഞ്ഞ ചാരനിറം കലർന്ന കറുത്ത വരകളുണ്ട്. കുറുകെയുള്ള ഇത്തരം വരകളധികവും പാർശ്വരേഖയ്ക്കു താഴെയായിട്ടാണ് കാണുന്നത്. അയക്കൂറയ്ക്ക് മേൽത്താടിയിലും കീഴ്ത്താടിയിലും ബലമുള്ള കൂർത്ത പല്ലുകളുണ്ട്; കീഴ്ത്താടിയിൽ 10-15 ഉം മേൽത്താടിയിൽ 11-26 ഉം. കീഴ്ത്താടിയിലെ പിൻഭാഗത്തുള്ള പല്ലുകൾ വളരെച്ചെറുതാണ്.

അയക്കൂറയുടെ ഒന്നാം പൃഷ്ഠപത്ര (dorsal fin) ത്തിലെ മുള്ളുകളുടെ അഗ്രം അല്പം കൂർത്തതും മുള്ളുകൾ തമ്മിൽ യോജിപ്പിക്കുന്ന നേരിയ പാടയിൽനിന്ന് കവിഞ്ഞു സ്ഥിതിചെയ്യുന്നതുമാണ്. രണ്ടാം പൃഷ്ഠപത്രത്തിന്റെ ഉയരം പിന്നിലേക്കു പോകുംതോറും ക്രമേണ കുറഞ്ഞുവരുന്നു. പ്രാച്യപത്രങ്ങൾ (ventral fin) വലിപ്പം കുറഞ്ഞതാണ്. അംസപത്രങ്ങളുടെ (pectoral fins) അഗ്രം കൂർത്തിരിക്കും. പുച്ഛപത്രം (caudal fin) രണ്ടായി പിരിഞ്ഞിരിക്കുന്നു. പാർശ്വരേഖ (lateral fin) തുടക്കം മുതൽ ഏതാണ്ട് രണ്ടാമത്തെ പൃഷ്ഠപത്രം വരെ ശരീരത്തിന്റെ പകുതിക്കു മുകളിലായും ക്രമേണ കീഴോട്ടു വളഞ്ഞു തിരശ്ചീനമായും പോവുന്നു.

അയക്കൂറ വളരെ സ്വാദിഷ്ഠമായതിനാൽ ഭക്ഷ്യമത്സ്യങ്ങളിൽ ഒരു പ്രധാനസ്ഥാനമാണ് ഇവയ്ക്കുള്ളത്.

## അവലംബം
 ചൂര മോഡൽ 

വർഗ്ഗം:കടൽ മത്സ്യങ്ങൾ
വർഗ്ഗം:ഭക്ഷ്യയോഗ്യമായ മത്സ്യങ്ങൾ
കേരളസംസ്ഥാന ചലച്ചിത്രപുരസ്കാരം 2003

[thumb|150px|മികച്ച സംവിധായകൻ [സിബി മലയിൽ]]
മികച്ച ചിത്രത്തിനുള്ള 2003-ലെ കേരളസംസ്ഥാന ചലച്ചിത്രപുരസ്കാരം രാജീവ്‌ വിജയരാഘവൻ സംവിധാനം ചെയ്ത മാർഗം കരസ്ഥമാക്കി. എന്റെ വീട് അപ്പൂൻറേം സംവിധാനം ചെയ്ത സിബി മലയിൽ മികച്ച സംവിധായകനുള്ള പുരസ്കാരവും നെടുമുടി വേണു മികച്ച നടനുള്ള പുരസ്കാരവും, മീര ജാസ്മിൻ മികച്ച നടിക്കുള്ള പുരസ്കാരവും നേടി.

[thumb|150px|മികച്ച നടൻ [നെടുമുടി വേണു]]

## ചലച്ചിത്രത്തിനു ലഭിച്ച പുരസ്കാരങ്ങൾ
[thumb|150px|മികച്ച നടി [മീര ജാസ്മിൻ]]

## വ്യക്തിഗത പുരസ്കാരങ്ങൾ

## അവലംബം
കേരളസംസ്ഥാന ചലച്ചിത്രപുരസ്കാരം 1990

1990ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം,***ജി അരവിന്ദൻ*** സംവിധാനം ചെയ്ത***വാസ്തുഹാര*** എന്ന ചിത്രത്തിനാണ് ലഭിച്ചത്..***വാസ്തുഹാര*** യുടെ സംവിധാനത്തിനു ** ജി അരവിന്ദൻ** മികച്ച സംവിധായകനായും തെരഞ്ഞെടുക്കപ്പെട്ടു. ***പെരുന്തച്ചന്*** എന്ന ചിത്രത്തിലെ പെരുന്തച്ചനെ അവിസ്മരണീയമാക്കിയ **തിലകൻ** മികച്ച നടനായും ***തലയണമന്ത്രം*** എന്ന ചിത്രത്തിലെ അഭിനയ മികവിന് **ഉർവ്വശി** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 1991

1991ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം,***എം. ടി. വാസുദേവൻ നായർ*** സംവിധാനം ചെയ്ത **കടവ്** എന്ന ചിത്രത്തിനാണ് ലഭിച്ചത്..***ഉള്ളടക്കം*** എന്ന ചിത്രത്തിൻറെ സംവിധാനത്തിനു ** കമൽ** മികച്ച സംവിധായകനായും തെരഞ്ഞെടുക്കപ്പെട്ടു. ***ഉള്ളടക്കം***, ***കിലുക്കം*** എന്നീ ചിത്രങ്ങളിലെ പ്രകടനത്തിലൂടെ **മോഹൻലാൽ** മികച്ച നടനായും ***ഭരതം***,  ***കടിഞ്ഞൂൽ കല്യാണം*** എന്നീ ചിത്രങ്ങളിലെ അഭിനയ മികവിന് **ഉർവ്വശി** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 1992

1992ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം,***ലെനിൻ രാജേന്ദ്രൻ*** സംവിധാനം ചെയ്ത***ദൈവത്തിന്റെ വികൃതികൾ***എന്ന ചിത്രത്തിനാണ് ലഭിച്ചത്..***സർഗ്ഗം*** എന്ന ചിത്രത്തിൻറെ സംവിധാനത്തിനു ** ഹരിഹരൻ** മികച്ച സംവിധായകനായും തെരഞ്ഞെടുക്കപ്പെട്ടു. ***ആധാരം*** എന്ന ചിത്രത്തിലൂടെ **മുരളി** മികച്ച നടനായും ***ദൈവത്തിന്റെ വികൃതികൾ*** എന്ന ചിത്രത്തിലെ അഭിനയത്തിന് **ശ്രീവിദ്യ** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
മൂക്കിട്ടകായ

പശ്ചിമഘട്ടതദ്ദേശവാസിയായ ഒരു ഓർക്കിഡാണ് **മൂക്കിട്ടകായ**.. വംശനാശഭീഷണിയുണ്ട്. താരതമ്യേന ഉയരം കുറഞ്ഞ പ്രദേശങ്ങളിൽ പൊതുവേ കാണുന്ന ഇനമാണിത്. മരങ്ങളിലും പാറകളിലും പറ്റിപ്പിടിച്ച് വളരും. പൂക്കൾക്ക് ദുർഗന്ധമുണ്ട്.താഴ്ന്ന പ്രദേശം മുതൽ  ഉയര്ന്ന പ്രദേശം വരെ കൂടുതലായി കാണുന്ന ഈ  ഓർക്കിഡുകൾക്ക്  വർഷത്തിൽ ഒരിക്കൽ മാത്രമേ പൂക്കളുണ്ടാവുകയുള്ളു, ഒക്ടോബർ  മുതൽ ഫെബ്രുവരി  വരെയാണ് പൂക്കാലം . നാട്ടുവൈദ്യത്തിൽ രോഗാണുനാശകമായി ഉപയോഗിച്ചുവരുന്ന ഈ ചെടിയെക്കുറിച്ച് ഹോർത്തൂസ് മലബാറിക്കൂസിൽ വിവരണമുണ്ട്.

## അവലംബം

## പുറത്തേക്കുള്ള കണ്ണികൾ
* അടുത്തുനിന്നുമുള്ള ചിത്രങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:ഓർക്കിഡുകൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഓർക്കിഡേസീ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:വംശനാശം നേരിടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഫിഷറിന്റെ തത്ത്വം (പരിണാമശാസ്ത്രം)

ലൈംഗിക ജീവികളിൽ പൊതുവേ സ്ത്രീപുരുഷ അനുപാതം  1:1 ആയി കാണപ്പെടുന്നതിൻറെ പ്രശസ്തമായ വിശദീകരണം ആണ് **ഫിഷറിന്റെ തത്ത്വം** (**Fisher's Principle**) എന്ന പേരിൽ അറിയപ്പെടുന്നത്. 1930 ൽ റൊണാൾഡ് ഫിഷർ എന്ന ശാസ്ത്രജ്ഞൻ ജനറ്റിക്കൽ തിയറി ഓഫ് നാച്ചുറൽ സെലക്ഷൻ എന്ന തൻറെ ഗ്രന്ഥത്തിലൂടെയാണ് ഈ തത്ത്വത്തെ പ്രശസ്തമാക്കിയത്. പരിണാമ ജൈവശാസ്ത്രത്തിലെ പ്രധാന തത്ത്വങ്ങളിലൊന്നാണിത്. *
== ചുരുക്കം ==
പാരമ്പര്യമായി ഒരു സമൂഹത്തിൽ ആൺജീവികൾ കുറവാണ് എങ്കിൽ ഉള്ള ആൺജീവികൾക്ക് പ്രത്യുൽപ്പാദന സാധ്യത ഏറുന്നു. അപ്പോൾ ചുറ്റും ഉള്ളവരെക്കാളും ആൺജീവികളെ കൂടുതലായി ജനിപ്പിക്കുന്നവരുടെ ജീനുകൾ കൂടുതൽ കൊച്ചു മക്കളിൽ എത്തുന്നു. അത് മൂലം അവരിലെ ആ ജനിതക സ്വഭാവം ക്രമേണ സമൂഹത്തിൽ വ്യാപിക്കുന്നു. ഇത് അനുപാതത്തെ മാറ്റുന്നു. ആൺജീവികളെ കൂടുതലായി ഉത്പാദിപ്പിക്കുന്നതിന്റെ പ്രയോജനം 1:1 എന്ന അനുപാതം എത്തുമ്പോൾ ഇല്ലാതാവുന്നതിനാൽ ആ പരിധി കടന്ന് പോയാൽ പെൺജീവികളെ കൂടുതൽ ഉത്പാദിപ്പിക്കുന്നവർക്കാകും മുൻ‌തൂക്കം. ഇത് ആ അനുപാതത്തെ ഏകദേശം 1:1 ൽ പിടിച്ച് നിർത്തുന്നു.

(ഒരു കുട്ടിക്ക് ഒരു മാതാവും ഒരു പിതാവും വേണം. നൂറു കുട്ടികൾ ഉണ്ടാവുമെങ്കിൽ നൂറു മാതൃത്വവും നൂറു പിതൃത്വവും വീതിക്കാനായി ഉണ്ട്. അപ്പോൾ ആൺജീവികൾ കുറവുള്ള സമൂഹത്തിൽ ശരാശരി പെൺജീവിക്ക് കിട്ടുന്ന വീതത്തെക്കാൾ കൂടുതൽ ശരാശരി ആൺജീവിക്ക് കിട്ടും. അതായത് ശരാശരി നോക്കിയാൽ അവിടെ ആൺജീവികൾക്കാണ് പ്രത്യുൽപ്പാദന സാധ്യത കൂടുതൽ. മറിച്ച് എണ്ണക്കുറവു പെൺജീവികൾക്കെങ്കിൽ കൂടുതൽ സാധ്യത അവർക്കും.)

ഇതിന് പെൺജീവികളെയും ആൺജീവികളെയും ഉത്പാദിപ്പിക്കാൻ ഏതാണ്ട് ഒരേ പ്രയത്നം ആണ് വേണ്ടത് എന്ന നിബന്ധന ഉണ്ട് (മനുഷ്യരിലേതു പോലെ).
==അവലംബം==
<references/>
==അധിക വായനക്ക്==
* [[Stephen Jay Gould]] (2002) *The Structure of Evolutionary Theory*.  (pages 648-649, 678, and 692 on sex ratio)
*[[Richard Dawkins]] (2004) "The Seal's Tale", *The Ancestor's Tale*, A Pilgrimage to the Dawn of Life. Boston: Houghton Mifflin Company. ISBN 0-618-00583-8
**Sex Ratios: Concepts and Research Methods'' edited by Ian C.W. Hardy, (chapters 1 and 2 by Ido Pen and Franz J. Weissing.)

വർഗ്ഗം:പരിണാമസിദ്ധാന്തം
വർഗ്ഗം:ജനസംഖ്യ
മാൻചൂരൽ

പശ്ചിമഘട്ടതദ്ദേശവാസിയായ ഒരുതരം ചൂരലാണ് മാൻചൂരൽ. . വള്ളിസ്വഭാവമാണ്. വംശനാശഭീഷണിയുണ്ട്. 20 മീറ്ററോളം നീളം വയ്ക്കുന്ന ഈ ചൂരലിന് ബലം കുറവാണ്. ഇലയ്ക്ക് 1.7 മീറ്ററോളം നീളമുണ്ടാവും. ഫർണിച്ചർ ഉണ്ടാക്കാൻ കൊള്ളാം

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:വള്ളിച്ചെടികൾ
കേരള കാർട്ടൂൺ അക്കാദമി

കേരളത്തിലെ കാർട്ടൂണിസ്റ്റുകളുടെ ഒരു സംഘടനയാണ് **കേരള കാർട്ടൂൺ അക്കാദമി**. കേരള സംസ്ഥാന ഗവൺമെന്റിന്റെ അംഗീകാരമുള്ള ഫ്രീലാൻസർമാരും ഇതിൽ ഉൾപ്പെടുന്നു. നൂറിലധികം പ്രൊഫഷണൽ കാർട്ടൂണിസ്റ്റുകളുടെ അംഗത്വമുണ്ട് അക്കാദമിയിൽ. 1982-ൽ ആരംഭിച്ചത് മുതൽ,  അക്കാദമി ക്യാമ്പുകൾ/വർക്ക്ഷോപ്പുകൾ,  പ്രദർശനങ്ങൾ,  സെമിനാറുകൾ, പഠനയാത്രകൾ, ഉത്സവങ്ങൾ  മത്സരങ്ങൾ എന്നിവ നടത്തിവരുന്നു. .  

കേരളത്തിലെ പ്രാദേശിക കാർട്ടൂണിസ്റ്റുകൾക്ക് ഒത്തുചേരാനുള്ള ഒരിടമാണ് **കേരള കാർട്ടൂൺ അക്കാദമി**. കേരളത്തിലെ കാർട്ടൂണിസ്റ്റുകളെ സംഘടിപ്പിക്കാനുള്ള ആദ്യ ശ്രമം നടന്നത് 1967 ലാണ്. കുട്ടി, മന്ത്രി, ശിവറാം, തോമസ്, ആർട്ടിസ്റ്റ് രാഘവൻ നായർ എന്നിവർ കാർട്ടൂണിസ്റ്റുകൾക്കായി ഒരു അസോസിയേഷൻ രൂപീകരിച്ചു. 1981 ൽ ശിവറാം, തോമസ്, യേശുദാസൻ, ടോംസ്, ഗഫൂർ, സീരി, നാഥൻ തുടങ്ങിയവരുടെ നേതൃത്വത്തിൽ കാർട്ടൂണിസ്റ്റുകൾക്കായി ഒരു വേദി നിലവിൽ വന്നു. അതായിരുന്നു പിന്നീട് കേരള കാർട്ടൂൺ അക്കാദമിയായത്.   

## റഫറൻസുകൾ

വർഗ്ഗം:കാർട്ടൂണിസ്റ്റുകൾ
മാർഗം (ചലച്ചിത്രം)

രാജീവ്‌ വിജയരാഘവൻ സംവിധാനവും നിർമ്മാണവും നിർവഹിച്ച് 2003-ൽ പുറത്തിറങ്ങിയ ഒരു മലയാളം ചലച്ചിത്രമാണ് **മാർഗം**. നെടുമുടി വേണു പ്രധാന നടനായി അഭിനയിച്ച ഈ ചിത്രം അതെ വർഷം ഏറ്റവും മികച്ച ചലച്ചിത്രത്തിനുള്ള കേരളസംസ്ഥാന പുരസ്കാരം നേടി.

## അഭിനേതാക്കൾ

വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
കേരളസംസ്ഥാന ചലച്ചിത്രപുരസ്കാരം 1993

***അടൂർ ഗോപാലകൃഷ്ണൻ *** സംവിധാനം ചെയ്ത ***വിധേയൻ***  എന്ന ചിത്രത്തിനാണ് 1993ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം  ലഭിച്ചത്..** അടൂർ ഗോപാലകൃഷ്ണൻ ** മികച്ച സംവിധായകനായും തെരഞ്ഞെടുക്കപ്പെട്ടു. ***വിധേയൻ, വാത്സല്യം, പൊന്തൻ മാട*** എന്നീ ചിത്രങ്ങളിലൂടെ പ്രകടമാക്കിയ അഭിനയ മികവിന് **മമ്മൂട്ടി** മികച്ച നടനായും ***മണിച്ചിത്രത്താഴ്*** എന്ന ചിത്രത്തിലെ അഭിനയ മികവിന് **ശോഭന** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 1994

***ഹരിഹരൻ *** സംവിധാനം ചെയ്ത ***പരിണയം***എന്ന ചിത്രത്തിനാണ് 1994 ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം  ലഭിച്ചത്..***സ്വം*** എന്ന ചിത്രമൊരുക്കിയ  ** ഷാജി എൻ. കരുൺ** മികച്ച സംവിധായകനായും തെരഞ്ഞെടുക്കപ്പെട്ടു.***സന്താനഗോപാലം, ഗമനം*** എന്നീ ചിത്രങ്ങളിലെ തികവുറ്റ അഭിനയത്തിലൂടെ **തിലകൻ** മികച്ച നടനായും ***ചകോരം*** എന്ന ചിത്രത്തിലെ അഭിനയത്തിനു **ശാന്തി കൃഷ്ണ** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കെ. സുകുമാരൻ

കേരളകൗമുദി പത്രത്തിന്റെ മുൻ പത്രാധിപരും പ്രമുഖ പത്രപ്രവർത്തകനും ശ്രീനാരായണ ധർമ്മ പരിപാലന യോഗത്തിന്റെ അധ്യക്ഷനുമായിരുന്നു പത്രാധിപർ സുകുമാരൻ എന്നറിയപ്പെട്ട **കെ.സുകുമാരൻ** (8 ജനുവരി 1903 – 18 സെപ്റ്റംബർ 1981).

## ജീവിതം
പ്രമുഖ സാമൂഹ്യ-സാംസ്കാരിക പ്രവർത്തകനും ചിന്തകനുമായിരുന്ന സി.വി. കുഞ്ഞുരാമന്റെയും കുഞ്ഞിക്കവുന്റെയും മകനായി 1903 ജനുവരി 8-ന് കൊല്ലം ജില്ലയിലെ മയ്യനാട് ജനനം. സുകുമാരന്റെ സഹോദരൻ കെ.ദാമോദരൻ സർക്കാറിന്റെ വിവർത്തന തലവനും എഴുത്തുകാരനുമായിരുന്നു. സഹോദരിയായ വാസന്തിയെ വിവാഹം ചെയ്തത് തിരുകൊച്ചിയുടെ മുഖ്യമന്ത്രിയായിരുന്ന സി.കേശവനാണ്. സുകുമാരന്റെ ഭാര്യ മാധവി. നാലു ആൺ മക്കളാണിവർക്ക്. പരേതരായ എം.എസ്. മണി, എം.എസ് രവി, എം.എസ്. മധുസൂദനൻ, എം.എസ്. ശ്രീനിവാസൻ എന്നിവരാണവർ. കേരളകൗമുദിയുടെ നടത്തിപ്പിൽ ഇവർ മുന്നണിയിലുണ്ടായിരുന്നു. 

## പത്രാധിപർ
പത്രാധിപർ സുകുമാരൻ എന്നാണ് സ്നേഹപൂർവം അദ്ദേഹം വിളിക്കപ്പെട്ടത്. സുകുമാരന്റെ പത്രാധിപത്യത്തിലാണ് കേരളകൗമുദി ഇന്നുള്ള നിലയിലേക്ക് പരിവർത്തനം ചെയ്യപ്പെട്ടത്. കുളത്തൂരിൽ വച്ച് അദ്ദേഹം നടത്തിയ പ്രസംഗം കുളത്തൂർ പ്രസംഗം എന്നപേരിൽ പ്രസിദ്ധമാണ്.

## പുരസ്കാരം

1973 ൽ ഇന്ത്യാഗവണ്മെന്റ് അദ്ദേഹത്തെ പത്മഭൂഷൺ നൽകി ആദരിക്കുകയുണ്ടായി.

വർഗ്ഗം:പത്രാധിപർ
വർഗ്ഗം:മലയാളം പത്രപ്രവർത്തകർ
വർഗ്ഗം:1903-ൽ ജനിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
കേരളസംസ്ഥാന ചലച്ചിത്രപുരസ്കാരം 1995

എം പി സുകുമാരൻനായർ സംവിധാനം ചെയ്ത **കഴകം** എന്ന ചിത്രത്തിനാണ് 1995 ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം  ലഭിച്ചത്.. കഥാപുരുഷൻ എന്ന ചിത്രം സംവിധാനം ചെയ്ത  ** അടൂർ ഗോപാലകൃസ്ണൻ** മികച്ച സംവിധായകനായി തെരഞ്ഞെടുക്കപ്പെട്ടു. കാലാപാനി, സ്ഫടികം എന്നീ ചിത്രങ്ങളിലെ അഭിനയത്തിലൂടെ **മോഹൻലാൽ** മികച്ച നടനായും കഴകം എന്ന ചിത്രത്തിലെ അഭിനയത്തിനു **ഉർവ്വശി** മികച്ച നടിയായും തെരഞ്ഞെടുക്കപ്പെട്ടു.

## അവലംബങ്ങൾ

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം 2002

മികച്ച ചിത്രത്തിനുള്ള 2002-ലെ കേരളസംസ്ഥാന ചലച്ചിത്രപുരസ്കാരം സതീഷ്‌ മേനോൻ നിർമിച്ചു സംവിധാനം ചെയ്ത ഭവം കരസ്ഥമാക്കി. ഒടുവിൽ ഉണ്ണികൃഷ്ണൻ മികച്ച നടനുള്ള പുരസ്കാരവും, നവ്യ നായർ മികച്ച നടിക്കുള്ള പുരസ്കാരവും നേടി. ഈ വർഷം മികച്ച സംവിധായകനുള്ള പുരസ്കാരം നല്കപ്പെട്ടില്ല.
[thumb|150px|ജെ.സി. ഡാനിയേൽ പുരസ്കാരം [കെ.ജെ. യേശുദാസ്|യേശുദാസ്]]

## ജെ.സി. ഡാനിയേൽ പുരസ്കാരം

*കെ.ജെ. യേശുദാസ്

[thumb|150px|മികച്ച നടി [നവ്യ നായർ]]

## ചലച്ചിത്രത്തിനു ലഭിച്ച പുരസ്കാരങ്ങൾ

## വ്യക്തിഗത പുരസ്കാരങ്ങൾ

## അവലംബം
കരിചാള

ക്ലീപ്പിഡേ (Clupeidae) കുടുംബത്തിലെ സമുദ്രജല മത്സ്യമായ മത്തി വിഭാഗത്തിലെ ഒരു ഇനമാണ് **കാരി ചാള** (ചാള മത്തി) അഥവാ  **അഞ്ചല ചെതുമ്പൽ മത്തി **. . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## വിവരണം
മത്സ്യങ്ങൾക്ക് പരമാവധി 13 സെ.മീ. വരെ നീളമുണ്ടാകും. കടലിൽ ഇവ 50 മീറ്റർ ആഴമുള്ള ഭാഗങ്ങളിൽ വരെ കാണപ്പെടുന്നു. തെക്കേ ഇന്ത്യൻ കടൽതീരങ്ങളിലും ബംഗാൾ ഉൾക്കടൽ മുതൽ ഫിലിപ്പൈൻസ് വരെയുള്ള ഭാഗങ്ങളിലുമാണ് ഇവ കാണപ്പെടുന്നത്. മുതുകുചിറകിൽ മുള്ളുകളുണ്ട്. പാർശ്വചിറകുകൾ താരതമ്യേന ചെറുതാണ്. ഇന്ത്യയുടെ തീരക്കടലിൽ നിന്ന് ഇവയെ ധാരാളമായി ലഭിക്കുന്നു. വാണിജ്യപ്രാധാന്യമുള്ള ഒരു മത്സ്യമാണ് കരിചാള.
നെയ്യ്‌ മത്തി, സ്വർണവരയൻ മത്തി, കാരി ചാള എന്നിവയാണ് കേരളത്തിലെ സമുദ്രതീരങ്ങളിൽ ലഭ്യമാകുന്ന മൂന്ന് ഇനം മത്തി വിഭാഗങ്ങൾ

## അവലംബം
* 

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ